srbijasport.net - Sirmium Legionaries SM - Sremska Mitrovica - Vesti\nSreda, 24.04.2019 00:26\nAmerički fudbal / Muškarci / Sirmium Legionaries SM\nSirmium Legionaries SM Američki fudbal / Muškarci\n06.06.2016 16:50 Administrator 1398\nAktuelni šampioni i vicešampioni države, ekipa „GAT Dukes” iz Novog Sada i beogradski „SBB Vukovi” osvarili su očekivane pobede u 6. kolu „Sport klub” Prve lige Srbije. Kolo pre kraja regularnog dela prvenstva, izvesno je koje tri ekipe idu u plej-of – pored „Vojvoda” i „Vukova”, tu su „Wild Boarsi” iz Kragujevca. Ipak, Kragujevačni nisu odigrali planirani meč u Nišu jer su „Imperatori”...\n20.05.2016 14:02 Administrator 890\nPeto kolo „Sport klub” Prve lige Srbije moglo bi da donese rasplet kada je reč o učesnicima plej-ofa. Osam timova, četiri utakmice, od kojih bar tri zbog svog značaja skreću pažnju, obećavaju uzbudljiv vikend za sve ljubitelje američkog fudbala. I dok će „Meridian Indiansi” imati težak zadatak protiv šampionskih „Vojvoda” iz Novog Sada, ishoda mečeva u Pančevu, Nišu i Kragujevcu daće bližu...\n06.05.2016 00:15 Administrator 843\nTakmičenje u „Sport klub” Prvoj ligi Srbije primaklo se svojoj polovini, i baš tu, na sredini, u 4. kolu, očekuju nas veoma zanimljive utakmice koje mogu jasnije da odrede puteve i mogućnosti klubova do kraja sezone. Pored velikog derbija u Novom Sadu između aktuelnih šampiona „GAT Dukesa” i „Wild Boarsa”, ništa manje značajne i uzbudljive utakmice neće biti ni između timova koje imaju isti...\n22.04.2016 10:29 Administrator 949\nPredstojećeg vikenda na programu su tri meča 3. kola „Sport klub” Prve lige Srbije. Iako je ono nezvanično počelo proteklog vikenda utakmicom između „Imperatora” iz Ništa i „GAT Dukesa” iz Novog Sada, redovno 3. kolo zaokružiće se u subotu i nedelju 23. i 24. aprila. Wild Boars Kragujevac – Sirmium Legionaries 23. april od 11.30 h Stadion „Čika Dača” Kragujevac Prvi duel ovi timovi...\n21.04.2016 15:32 Administrator 625\nU drevnom derbiju najstarijih srpskih timova, Kragujevac Wild Boarsi dočekuju Sirmium Legionariese iz Sremske Mitrovice, u subotu od 11.30 sati, na pomoćnom terenu stadiona „Čika Dača“, u meču trećeg kola Sportklub Prve lige Srbije. Aleksa Đokić, perspektivni kvoterbek juniorske reprezentacije Srbije iz redova Veprova, u potpunosti je opravdao očekivanja i maksimalno svaki minut...\n11.04.2016 16:01 Administrator 765\nPas Legionara neuhvatljiv za Nišlije\nNakon nimalo ugodnog starta sezone protiv višestrukih šampiona „SBB Vukova”, „Legionari” iz Sremske Mitrovice ostvarili su ubedljivu pobedu na domaćem terenu protiv niške ekipe „Imperatori”. Rezultat na kraju susreta – 34 : 2. Prepoznatljiva igra „Imperatora” bez kvoterbeka nije mogla više od jednog sejftija protiv odličnih i preciznih pasova kvoterbeka Šona Viliksa, koji je pet puta...\n27.03.2016 23:53 Administrator 766\nSport klub Prva liga Srbije: Pregled 1. kola\nProteklog vikenda, utakmicama 1. kola, otpočela je nova sezona najjače lige u američkom fudbalu u regionu – Sport klub Prve lige Srbije. Osam timova je u borbi za osvajanje naslova šampiona države, a favoriti su opravdali te uloge. Aktuelni prvaci Srbije, novosadska ekipa „GAT Dukes”, na domaćem terenu je bez većih problema u nedelju 27. marta pobedila trijumfovala ubedljivom rezultatskom i...\n25.03.2016 11:41 Administrator 997\nSport klub Prva liga Srbije: Počinje borba za šampiona u američkom fudbalu\nNajjača liga u američkom fudbalu u regionu – „Sport klub” Prva liga Srbije – počinje u subotu 26. marta. Za naslov šampiona Srbije i ove godine je u konkurenciji osam timova iz sedam gradova: Beograda, Novog Sada, Kragujevca, Niša, Pančeva, Inđije i Sremske Mitrovice. Branilac trofeja je novosadska ekipa „GAT Dukes”, kojoj će glavni takmaci za naslov prvaka države biti trofejni „SBB...\n04.05.2015 15:29 Administrator 996\nPLS: 4. kolo: "Indiansi" pobednici "bitke za Srem"\n"Indiansi" su u 4. kolu Prve lige Srbije trijumfovali na teškom gostovanju u Sremskoj Mitrovici, gde su zasluženo pobedili ekipu „Legije“ sa 26 : 16 i tako ostvarili drugu pobedu u novoj sezoni elitnog takmičenja i time obezbedil učestvovanje u najvišem rangu takmičenja i sledeće godine. Ekipa Legionara je ovom utakmicom ubeležila četvrti poraz na tabeli i otpisala sve šanse za ulazak u plejof...


O nama - Centrifuga\nCentar za Socijalne Inovacije Centrifuga\nCentar za Socijalne Inovacije Centrifuga je neprofitna organizacija koja ima za cilj da promoviše socijalne inovacije u cilju osnaživanja potencijala građana i njihovog aktivnog uključivanja u različite društvene procese. Centrifuga sarađuje sa međunarodnom organizacijom YEU International od 2003. godine na međunarodnim omladinskim projektima koji pormovišu aktivno učenje i inovativne politike.\nCentrifuga je nezavisna organizacija koja ima ambiciju da se bavi starim problemima na nov način. Naša vizija je „normalna država Srbija” gde se građani osećaju uvaženim od strane državnih institucija, solidarnost prema slabijima od sebe i samopoštovanje prema sebi samima.\nSocijalna inovacija je jednostavna nova ideja koja je potvrđena u praksi od strane aktera civilnog društva u korist određenoj društvenoj grupi ili grupaciji ljudi. Upravo to je ono što želimo – da kreiramo i relizujemo inicijative sa svežim idejama u različitim sektorima. Kroz obrazovne programe i alate želimo da ponudimo različita rešenja mladima, ranjivim grupa, državnim institucijama i privatnim preduzećima, rečju svima koji veruju u modernu Srbiju koja prati evropske tokove.\n„Razvoj i Inovacije“ – samo kroz realizaciju inovativnih inicijativa Srbija može da se izbori sa izazovom socijalnih problema na svim nivoima, nagomilanim usled nedostatka odgovornosti, dugoročne vizije i „kratkoročnih” politika.\n„Obrazovanje za aktivno učešće i inkluziju” – imamo dužnost da podržimo građane da nauče šta su njihova prava i kako da ih ostvare na pravi način. Aktivno građanstvo je preduslov uspešnog demokratskog odlučivanja u Srbiji i element koji nedostaje.\n„Autonomija Mladih Ljudi” – samo kroz osnaživanje mladih počevši od edukacije najmlađih možemo osigurati njihovu autonomiju u ekonomskom i demokratskom smislu. U ovom procesu, oslanjamo se na filozofiji „ništa o mladima bez mladih”.\nKreiramo i realizujemo obrazovne aktivnosti kao što su seminari, treninzi, specijalno dizajnirani kursevi jezika, motivacioni govori, studijske posete i konferencije.\nDizajniramo i podržavamo inicijative koje imaju za cilj da promovišu saradnju između institucija i organizacija i drugih zainteresovanih strana, koji se zalažu za inovativne politike.\nOrganizujemo kampanje za promociju inovativnih socijalnih ideja.\nImamo kapacitet da kreiramo on-line alate za učenje, umrežavanje i učešće u društvenim procesima.


Filmskom brzinom izgorela kuća u naselju Slavka Zlatanovića (FOTO, VIDEO) - juGmedia\nVelika dvospratna kuća u ulici Mileta Ćalovića bb u naselju Slavka Zlatanovića u Leskovcu izgorela je danas filmskom brzinom za nepunih pola sata, javlja naš novinar sa terena.\nPožar je buknuo oko 14 sati a dve vatrogasne ekipe stigle su, kako kažu okupljeni meštani, za 5 minuta. No, uprkos brzoj reakciji i velikom trudu, vatrogasci nisu mogli da spase krov kuće koji se sve vreme urušavao i pretio da ugorzi i njihove živote.\nPored krova, izgorelo je sve što je bilo od drvenog materijala u toj kući, dok su zidovi su ostali netaknuti jer je ova nemalterisana kuća napravljena od cigala.\nU toj kući, na sreću, niko ne živi. Njen vlasnik bavi se pijačnom prodajom i prodajom na veliko, pa je, objasnili su meštani, kuća služila više kao skladište, što je spolja bilo vidiljivo i po velikoj gomili drvenih paleta i gajbi na terasama.\nVatrgosaci, koji su uspeli da od vatrene stihije spasu susednu kuću u gusto naseljenoj ulici rekli su da se za sada ne zna uzrok požara.


U grobnici kod Đakovice tijela najmanje pet Srba – Top Portal\npetak 26 april 2019 / 9:45\nU grobnici kod Đakovice tijela najmanje pet Srba\nMeđu posmrtnim ostacima pronađenim u protekle tri nedjelje u masovnoj grobnici na periferiji Đakovice na Kosovu i Metohiji pronađeno je najmanje pet tijela za koja se osnovano sumnja da je riječ o nestalim kosovskim Srbima, ali bi njihov broj mogao biti i veći, rekao je predsjednik srpske Komisije za nestala lica Veljko Odalović.\nOdalović je za „Politiku“ rekao da međunarodni forenzički stručnjaci i antropolozi rade na identifikovanju posmrtnih ostataka i da se očekuje da će vrlo brzo biti poznat identitet ovih ljudi.\nOn je podsjetio da je u dijelu zone Dukađini, koja je pripadala /nekadašnjem vođi OVK/ Ramušu Haradinaju, bilo puno teških zločina od kojih mnogi nisu rasvijetljeni, a najviše ih se desilo poslije dolaska međunarodne misije, kada je trebalo da predstavnici međunarodne misije zaštite Srbe.\n„To je bilo vreme u kome su albanski teroristi nesmetano činili zločine, privodili ljude, saslušavali ih, zatvarali, i na kraju mnoge ubili“, kaže Odalović, napominjući da za ove zločine niko nije odgovarao.\nOn najavljuje da će na ovom terenu biti istražene još dvije lokacije za koje, takođe, postoje informacije da se na njima nalaze neki posmrtni ostaci, a u tu istragu će biti uključen i Euleks, iako mu mandat ističe 15. juna.\nOdalović je rekao da su kod Đakovice još u junu 1999. godine pripadnici italijanskog kontingenta pronašli nekoliko tijela i sahranili ih na groblju u Đakovici.\n„Pretraga, prema nalogu Euleksa, a u prisustvu članova radne grupe iz Prištine i radne grupe iz Beograda, počela je pre tri nedelje. Kada antropolozi završe posao videćemo koliko je tačno tela pronađeno u ovoj masovnoj grobnici“, dodao je Odalović.\nOn je rekao da je u zoni oko Đakovice ranije bilo pronađeno pet tijela žitelja Orahovca koji su, bježeći pred terorom albanske OVK, krenuli prema Crnoj Gori.\nOdalović je rekao da je u Đakovici postojalo nekoliko ilegalnih zatvora, gdje su lica srpske i druge nealbanske nacionalnosti privođena, saslušavana i u mnogim slučajevima nije poznata njihova dalja sudbina.\n„Samo iz ovog regiona, u zvaničnoj evidenciji Srbije, još 53 osobe se vode kao nestale“, napomenuo je Odalović.\nKOLUMNA: NE TAKO OBIČAN ODLAZAK NE BAŠ OBIČNOG VLADIKE\nEU: BiH raj za poreske utaje


Knežević: Vreme da Bojan Pajtić podnese ostavku\n► Knežević: Vreme da Bojan Pajtić podnese ostavku\nPotpredsednik Srpske napredne stranke Goran Knežević rekao je danas da je vlast u Vojvodini izgubila legitimitet i da pod hitno treba održati i pokrajinske izbore.\nKnežević je na konferenciji za novinare rekao da je vreme da predsednik Vlade Vojvodine Bojan Pajtić podnese ostavku s obzirom na to da je SNS na vanrednim parlamentarnim izborima osvojila devet puta više glasova od Demokratske stranke.\nOn je kazao da je na nivou Srbije glasalo više od tri i po miliona građana i da je SNS apsolutni pobednik sa 48,3 odsto. U Vojvodini SNS je osvojila 46,3 odsto, a u Zrenjaninu 49,8 odsto građana koji su glasali.\nKako je naveo, cenzus su prešle četiri stranke, a ispod cenzusa su DSS, URS i LDP. "Sve što o tome mogu reći, jeste da žanjete samo ono što ste i sejali. Građani Srbije su ovim poslali jasnu poruku o tome kome veruju a kome ne. U našem Zrenjaninu, od 70 biračkih mesta, u 65 ubedljiva je pobeda SNS, u četiri je pobedio Savez vovjvođanskih Mađara, a na jednom Nova demokratska stranka", dodao je Knežević.\n20.03.2014, 12:43h saw Preporuči\nkada ce ovaj vise da zaglavi zatvor


I menjačnice ovlašćene za transfer novca › Made-in-Germany.rs\nPo novom Zakonu o platnim uslugama, koji je stupio na snagu, u Srbiji će ubuduće za transfer novca, pored banaka i pošta, biti ovlašćene i menjačnice preko kompanije „Tenfore“, ovlašćenog zastupnika „Vestern juniona“.\n– Dozvole Narodne Banke Srbije omogućiće novim platnim institucijama poput Tenfore da mrežu svojih zastupnika prošire i na menjačnice, maloprodajne objekte, kompanije mobilne telefonije, čime će se ubrzati i olakšati prijem i slanje novca za klijente po celom svetu – saopšteno je iz kompanije Tenfore.\nMario Miljuš, direktor te kompanije izjavio je da je Srbija na ovaj način uhvatila korak sa Evropom, jer se sve što je Narodna banka Srbije (NBS) od njih tražila za dobijanje licence Platne institucije, u velikoj meri poklapa sa uslovima za dobijanje slične dozvole u Evropskoj uniji (EU). Tenfore je ovu dozvolu u Srbiji dobila već prvog dana stupanja na snagu novog Zakona o platnim uslugama.\n– U Americi i EU već duži niz godina, pored banaka i pošte, uslugu brzog transfera novca mogu da obavljaju i menjačnice i drugi maloprodajni objekti. Od danas je to moguće i u Srbiji, i Tenfore je potpuno spreman da ovu vrstu usluge ponudi svim maloprodajnim objektima koji su za to zainteresovani. Tokom promotivnog perioda, do kraja 2015. godine, svaka menjačnica može uvesti „Western Union“ bez dodatnog ulaganja i depozita, o potpunom trošku kompanije Tenfore – poručuje Miljus.\nPored „Pošte Srbije“ i još 22 banke u regionu, kompanija Tenfore planira da svoju mrežu zastupnika proširi na više menjačnica i drugih maloprodajnih objekata u Srbiji. Miljuš objašnjava da će besplatno uvođenje Western Uniona novim zastupnicima, pored dodatnog prihoda, obezbediti i potpuno automatizovanu obradu transfera novca, besplatan softver i obuku zaposlenih, kao i nove klijente.


Faktor | Kanton Sarajevo uvodi zabranu korištenja uglja, evo kada bi trebala stupiti na snagu\n- Akcionim planom će biti jasno definisano ko, šta i u kojem vremenskom periodu treba uraditi kada je riječ o moratoriju na korištenje čvrstih goriva. U prvom redu se to odnosi na zabranu posjedovanja i korištenja uglja, dok će se neke druge mjere uvoditi postepeno, s obzirom da je riječ o desetogodišnjem planu. Ukoliko se ispoštuju sve mjere iz Akcionog plana, zabrana posjedovanja i korištenja uglja uvodi se od 01. novembra 2021. godine - naveo je ministar prostornog uređenja građenja i zaštite okoliša KS Faruk Kapidžić.\nPlan će utvrditi i iznos novca sa subvencioniranje i dinamiku realizacije obaveza u vezi sa moratorijem korištenja uglja. Kako je obrazložio ministar Kapidžić, u izradu i implementaciju Akcionog plana bit će uključeni svi organi i institucije u Kantonu Sarajevo, pod rukovodstvom stručne komisije koju će formirati Ministarstvo prostornog uređenja, građenja i zaštite okoliša KS.\nKako je navedeno, posebno treba voditi računa da se utvrde dodatne nadležnosti inspekcije i Ministarstva unutrašnjih poslova KS u vezi nadzora nad primjenom mjere zabrane posjedovanja i korištenja uglja. Vlada će donijeti odluku o zabrani posjedovanja i korištenja uglja, nakon što se ispoštuju mjere iz Akcionog plana, saopćio je Press KS.\nzagađenje zrakakorištenje uglja u KS


Australija nudi gas Evropi ako bi rusko-ukrajinske tenzije prekinule snabdevanje\nBiznis Autor:Glas Amerike27. jan. 202211:29 > 12:1713 komentara\nAustralija je ponudila da obezbedi dodatne količine tečnog prirodnog gasa za Evropu, ukoliko Rusija odluči da prekine snabdevanje energentima dok tenzije oko Ukrajine rastu.\nUz rast tenzija između Rusije i Zapada, sve je veći strah da bi Moskva mogla da smanji količine ili potpuno zatvori isporuke gasa Evropi, prenosi Glas Amerike.\nRusija obustavila gas ka Nemačkoj, Peskov kaže – razlozi apsolutno komercijalni\n21. dec. 2021 20\nEvropskoj uniji već nedostaje gas nakon što je ublažavanje ograničenja kovida-19 postavilo velike zahteve za iscrpljene zalihe. Oko trećine potrebnih zaliha gasa EU nabavlja iz Rusije i možda će joj trebati alternativni izvori jer strahovi od ruske invazije na Ukrajinu eskaliraju.\nMinistar trgovine Dan Tehan rekao je u saopštenju u četvrtak da je Australija „spremna da podrži svoje prijatelje i saveznike u trenutnom izazovnom i složenom, geostrateškom okruženju“.\n„Australija, Sjedinjene Države i Katar zajedno isporučuju oko 50 odsto svetske količine brodovima isporučenog prirodnog gasa, dok je ono što Rusija obezbeđuje, očigledno, putem gasovoda. Ali tu postoji određena fleksibilnost. Dakle, ono što se sada dešava je da oni traže da vide da li mogu da nabave zalihe sa drugog mesta. SAD pokušavaju da koordiniraju nešto od toga, a deo australijskog gasa je već korišćen da bi se dopunio problem u ovom trenutku, i, naravno, to bi moglo da se pogorša ako se situacija u Ukrajini pogorša“, kazao je on.\nRuski izvoz gasa u Evropu uglavnom se pumpa kroz gasovode koji prolaze kroz Ukrajinu ili druge istočnoevropske zemlje. Moskva je insistirala da je ukrajinski sistem oronuo i optužila svog suseda za krađu gasa.\nAnalitičari kažu da bi Rusija mogla da koristi tenzije oko Ukrajine da promoviše svoj plan za novi gasovod do Nemačke koji zaobilazi Poljsku i Ukrajinu.\nAustralijska vlada je takođe pozvala svoje građane da odmah napuste Ukrajinu, pošto se ruske trupe okupljaju na granici i opasnost od invazije raste.\nVlada je procenila da u Ukrajini ima oko 1.400 Australijanaca. Ministarka spoljnih poslova Maris Pejn rekla je u utorak da je savet da se napusti „razborit korak opreza, jer bezbednosna situacija je nepredvidiva“.


Izvor: RTS, 14.Jul.2020, 15:01\nU Petrovdanskoj poruci mitropolita Amfilohija, objavljenoj na portalu MCP-a, navodi se da je jasno da Vlada Crne Gore nije istinski posvećena dijalogu o spornim odredbama Zakona >> Pročitaj celu vest na sajtu RTS << o slobodi veroispovesti.\nIstiče se da su neistinite i zlonamerne izjave zvaničnika Demokratske partije socijalista (DPS) "o navodnom učešću Crkve na izborima".\n"Imajući u vidu da su, usred novog rasplamsavanja zaraze, raspisani izbori za 30. avgust u Crnoj Gori, objavljujemo da se nikakve izborne liste ne formiraju sa blagoslovom, niti bilo ko ima pravo da se na to poziva u javnosti".\n"Crkva sa svoje strane poziva sve građane Crne Gore da izađu na izbore za poslanike u narodnoj Skupštini, te da na njima izaberu i glasaju za one koji neće donositi i potvrđivati bezakone i anticrkvene zakone u njihovo ime", stoji u Petrovdanskoj poruci mitropolita.\nUkazuje se da se Crna Gora nalazi pred ozbiljnim izazovima i novim iskušenjima koji se ne mogu ni prikriti, a ni rešiti, kako se navodi, "povampirenjem duha bratoubilaštva u ime novog identiteta".\nAmfilohije pozvao građane Crne Gore da izađu na izbore u avgustu\nMitropolija crnogorsko primorska pozvala je danas sve građane da izađu na paramentarne izbore u Crnoj Gori, 30. avgusta, i poručila da će nastojati da do tada ne odgovara na, kako se navodi, "besprizorne napade i komentare koji imaju za cilj da uključe Crkvu u političku kamapnju".\n08:19: VIDEO: Test Mercedes A250e\n08:19: SPEKTAKL BEZ PUBLIKE: Za sada bez gledalaca na takmičenju Četir...\n08:19: "Pamtite me kao dobrog čoveka, a ne kao šampiona"\n08:19: GOLI SE BACILI U AKCIJU! Toma i Paula se zavukli u TOALET i prion...\n08:17: Nemačka se priprema za vakcinaciju protiv korona virusa pre kraj...\n08:16: NADEŽDA JE VIŠE OD 20 DANA NA INFUZIJI "Hranu ne primam na usta...\n08:16: Grad heroj slavi 76 godina od oslobođenja od fašizma: Srećna t...\n08:16: Kuridžina buna, 316 godina kasnije


Većina ljudi dezodorans nanosi u pogrešno vreme, evo kada je pravi trenutak\nA. J. 28. decembra 2021. 23:55\nPandemija i karantin pokrenuli su mnoge trendove i rasprave na društvenim mrežama, a posebno su popularne na raznim platformama postale teme vezane uz higijenu; neki su tako u raspravama tvrdili da je potrebno tuširati se jednom dnevno, a drugi da je i dovoljno i jednom nedeljno…\nMeđu brojnim snimcima viralan je postao i video dermatologa Sida Raza (@sidneyraz) koji je na TikToku objasnio da većina nas ce život pogrešno nanosi dezodorans.\nthis is ridiculous #inmy30s #greenscreensticker #deoderant #lifetips #learnontiktok\n– Dezedorans bi trebalo da nanosite noću – kaže on i objašnjava da je najefikasniji kad se nanese neposredno pre odlaska u krevet, što posebno važi za antiperspirante.\nSoda bikarbona i još nešto: Evo kako da najlakše uklonite fleke od…\nOdličan, zdrav i jeftin trik – ako želite stalnu svežinu u stanu\n– Naša telesna temperatura tada je niža, pa će bolje delovati na koži – rekao je dr. Raz u svom TikTok videu koji je pogledan više od 3.8 miliona puta, s 580 hiljada lajkova i 10.5 hiljada komentara, no s njim se ne slažu svi stručnjaci.\n– Budući da se dezodorans prvenstveno koristi za prikrivanje neprijatnih mirisa nije ga potrebno nanositi uveče – komentarisao je Razovu tvrdnju dermatolog dr. Dastin Portela, ali antiperspirant, dodaje, koji se koristi za sprečavanje znojenja, možete da naneste pre spavanja.\nTo, ističe on, posebno važi za one s problemom prekomernog znojenja ili hiperhidroze, jer su znojne žlezde najmanje aktivne dok spavamo.\nA ako ćete uveče nanositi antiperspirant, rekao je dr. Portela je za BuzzFeed, pre treba oprati pazuha i dobro ih obrisati, tako da koža bude potpuno suva.\nHaos na društvenim mrežama zbog novog bureka: „Ništa im nije…\nKako je 73-godišnja baka nasamarila prevarante koji su hteli da je…\nDanas slavimo SVETOG SAVU: 1 stvar nikako ne radite da biste izbegli…\nBila je najpopularnija influenseka svoje zemlje, sada je otkriveno da…\nStudentkinje izazvale požar jer nisu znale da im za kuvanje…\nKako je 73-godišnja baka nasamarila prevarante koji su hteli…\nHaos na društvenim mrežama zbog novog bureka: „Ništa…


TS: Potvrđeno da prijava protiv v.d. direktora Puteva Srbije nije odbačena po pravilima – Danas – Agro-Hemik\nTS: Potvrđeno da prijava protiv v.d. direktora Puteva Srbije nije odbačena po pravilima – Danas\nAgro-HemikIzgradnja puteva u SrbijiTS: Potvrđeno da prijava protiv v.d. direktora Puteva Srbije nije odbačena po pravilima – Danas\n19/11/2020 / Od agro-hemik / Izgradnja puteva u Srbiji/\t0 Comments\nTransparentnost Srbija (TS) pozdravila je danas stav Apelacionog javnog tužilaštva u Nišu da je odluka Višeg javnog tužilaštva o odbacivanju krivične prijave protiv dosadašnjeg v.d. direktora JP „Putevi Srbije“ Zorana Drobnjaka zbog davanja mita u vezi sa glasanjem tokom predizborne posete selu Kukulovce kod Leskovca, bila nepravilna.\nPiše: Beta 19. novembra 2020. 12.55\nU saopštenju TS se ocenjuje da takav stav više tužilačke instance, „kao i detaljna argumentacija u vezi sa učinjenim propustima, vraća veru u mogućnost da će sumnje u korupciju u vezi sa ovim slučajem biti valjano ispitane“.\n„Bez obzira na to kakav će biti krajnji ishod slučaja, to jednako može da posluži kao dobar signal u pogledu spremnosti najvažnijeg organa za suzbijanje korupcije – javnog tužilaštva da učini ono za šta je nadležno, pa samim tim i ohrabrenje za sve koji su spremni da ukažu na moguću korupciju da to i učine“, stoji u saopštenju.\nIz Transparentnosti Srbija, koja je i podnela krivičnu prijavu, su naveli da se u dopisu Apelacionog javnog tužilaštva u Nišu ukazuje na nepravilnosti u vezi sa razlozima za tužilačku odluku i činjenicama koje su ispitivane u predistražnom postupku, kao i na propust da provere izvrše prikupljanjem podataka ili preduzimanjem dokaznih radnji.\n„Tako se, između ostalog, ukazuje na nelogičnost zaključka da je poseta selu Kukulovce imala ‘neformalan karakter’, te da je ‘nejasno’ kako poziv okupljenim meštanima za izlazak na izbore može biti u vezi sa zakonskim i statutarnim ovlašćenjima preduzeća kome je povereno javno ovlašćenje upravljanja državnim putevima“, naveli su iz TS.\nOcenili su da je „posebno značajno“ to što se konstatuje da je prilikom odbacivanja krivične prijave izostalo utvrđivanje činjenica u pogledu toga da li je obećana izgradnja puteva bila u nadležnosti JP Putevi Srbije, i da li su ti troškovi bili planirani u skladu sa zakonskim uslovima.\n„S druge strane, Apelaciono javno tužilaštvo je u dopisu dovelo u pitanje mogućnost da se krivično delo ‘davanja i primanja mita u vezi sa glasanjem’ izvrši obećavanjem neke koristi koja je od opšteg značaja – kao što je izgradnja puteva, iznevši stav prema kojem se ono odnosi samo na slučajeve kada se obećava neka ‘lična’ korist onome kome je obećanje upućeno“, dodali su iz TS.\nTa organizacija je ranije ocenila da je slučaj Kukulovce „jedan od najilustrativnijih primera zloupotrebe javnih resursa za potrebe izborne kampanje“ sa junskih parlamentarnih izbora.


"Da sam ja uradio sve i da sam upravljao bilo kakvim procesima, nisam“, rekao je predsednik Srbije Aleksandar Vučić 8. septembra na konferenciji za novinare povodom dešavanja koja su pratila ustoličenje mitropolita SPC Joanikija na Cetinju u Crnoj Gori.\n"Krenuli su napadi iz Hrvatske, naravno i iz Crne Gore, gde sam uvek tema broj jedan. Pročitao sam da su me pojedini strani predstavnici optužili da preko SPC želim da pravim 'veliku Srbiju' i za partnerstvo sa (predsednikom Crne Gore) Milom Đukanovićem", rekao je Vučić na konferenciji za novinare.\n„Sa druge strane, da sam ja uradio sve i da sam upravljao bilo kakvim procesima, nisam, osim što sam bio naravno zainteresovan iz milion razloga“, rekao je Vučić i dodao da je o dešavanjima u Crnoj Gori dobijao informacije „celu noć“.\n„Nisam razgovarao ni sa (premijerom Crne Gore Zdravkom) Krivokapićem, ni sa (potpredsednikom Vlade Crne Gore Dritanom) Abazovićem koji su bili zaduženi za ceo slučaj i ceo problem“, rekao je Vučić.\nNa navode o partnerstvu sa predsednikom Crne Gore Milom Đukanovićem koje je 7. septembra iznela poslanica Evropskog parlamenta Viole fon Kramon, Vučić je zatražio od evropske poslanice da odgovori na pitanje "kada je imao bilo kakvo partnerstvo sa Milom Đukanovićem u bilo čemu".\nKomentarišući ustoličenje mitropolita Joanikija u Cetinjskom manastiru, Fon Kramon je u utorak izjavila da se predsednik Crne Gore Milo Đukanović "bori da spreči buduće krivične istrage izazivanjem međunacionalnih tenzija, uz podršku Vučića, koji koristi SPC za političke ciljeve u Crnoj Gori".\nZvanične institucije Srbije i Crne Gore i danas su nastavile sa međusobnim optužbama, pa je tako došlo do oštre razmene saopštenjima između ministarstva spoljnih poslova Crne Gore i ministarstva unutrašnjih poslova Srbije u slučaju privođenja crnogorske državljanke, inače poslanice Demokratske partije socijalista (DPS) Dragice Sekulić prilikom ulaska u Srbiju.\nI dok crnogorske vlasti tvrde da je reč o „maltretiranju poslanika Crne Gore“, iz Ministarstva unutrašnjih poslova Srbije saopštili su da je Sekulić zadržana „zbog postojanja osnova sumnje da je izvršila krivično delo neovlašćeno držanje opojnih droga“.\n’Albanska strana ne želi ni razgovor’\nKada je reč o dijalogu Srbije i Kosova pod pokroviteljstvom Evropske unije (EU), Vučić je rekao da je u tehničkom dijalogu, koji je održan 7. i 8. septembra u Briselu, postignut mali napredak po pitanju nestalih, ali da je to "jedina dobra vest".\n"Druge vrste napretka nije bilo iz razloga što albanska strana ne samo da ne želi dogovor ni o čemu, nego ne želi ni razgovor. Ono sa čime oni dolaze u Brisel je uvredljivo za svakog", naveo je Vučić.\nU Briselu je u sredu, 8. septembra održana završna runda tehničkog dijaloga Beograda i Prištine, uz posredstvo Evropske unije, na kom su učestvovali šefovi pregovaračkih timova Srbije i Kosova Petar Petković i Besnik Bisljimi (Bislimi).\nIako ranije najavljen za kraj septembra, do susreta na najvišem nivou predsednika Srbije Aleksandra Vučića i premijera Kosova Aljbina (Albin) Kurtija u Briselu ipak neće doći tokom septembra.\nPrema rečima šefa kosovske delegacije Besnika Bisljimija (Bislimi), krajem oktobra će se ponovo sastati glavni pregovarači, pa će se potom odlučivati ima li osnova za organizovanje sastanka na nivou lidera.\n'Srpski svet nije deo zvanične politike Srbije'\nNa pitanje novinara upućenog ministru unutrašnjih poslova Srbije Aleksandru Vulinu koji je, uz ministra finansija Sinišu Malog, prisustvovao obraćanju predsednika Srbije, Vučić je naveo da to nije deo zvanične politike Srbije.\n„Što se tiče ’srpskog sveta’ to je sintagma koju koristi (ministar unutrašnjih poslova Srbije Aleksandar) Vulin i ona nije deo zvanične politike države Srbije“, rekao je Vučić.\nOn je dodao da sam nikada nije izgovorio taj izraz.\n„Nikada to nisam izgovorio, a neću da reagujem na oštriji način zato što da nije izgovorio ’srpski svet’ izmislili biste vi nešto drugo samo da bi Srbi bili krivi za nešto“, rekao je Vučić obraćajući se novinaru.\nNemačka kancelarka u Beogradu 13. septembra, fon der Lajen krajem meseca\nVučić je na konferenciji najavio posetu nemačke kancelarke Angele Merkel Beogradu 13. septembra u okviru turneje u regionu Zapadnog Balkana. On je naveo da je ta poseta „od ogromnog interesa za Srbiju“.\n"Dolazi nam žena na čelu zemlje koja je ubedljivo najznačajniji trgovinski partner Srbije. Imamo rast od 25,1 odsto ukupne trgovinske razmene u odnosu na prethodnu godinu, a 3,57 milijardi je trgovinska razmena u prvih sedam meseci ove godine", rekao je Vučić.\nVučić je rekao da će tri ili četiri dana posle dolaska Merkel otići u Tursku na sastanak sa predsednikom te zemlje Redžepom Tajipom Erdoanom (Rejep Tajip Erdogan), a da će potom razgovorati sa liderima Višegradske grupe u Budimpešti.\nU Srbiji će kako je najavio Vučić 29. i 30. septembra boraviti predsednica Evropske komisije Ursula fon der Lajen (Von der Leyen).\n"Tada imamo sprovođenje u delo onoga što je dogovoreno u okviru Berlinskog procesa, za šta je Merkel najzaslužnija, a to je otvaranje radova na prvoj deonici puta Niš-Pločnik", kazao je Vučić.\nDržave članice EU dale su 7. septembra zeleno svetlo za izdvajanje oko 14,2 milijarde evra pretpristupne finansijske pomoći za period 2021–2027. godine u korist država koje su u procesu proširenja u koje spadaju i zemlje Zapadnog Balkana.


Ministarstvo državne uprave i lokalne samouprave, Ministarstvo za evropske integracije i GIZ u ime Nemačko-srpske razvojne saradnje potpisali su Sporazum o sprovođenju projekta „Podrška reformi javne uprave u procesu pristupanja Evropskoj uniji“.\nSporazum su potpisali resorni ministri Marija Obradović i Jadranka Joksimović i ispred GIZ-a, vođa projekta Štefan Hajek u prisustvu ambasadora SR Nemačke u Srbiji Tomasa Šiba.\nMinistri Obradović i Joksimović i ambasador Šib poručili su da potpisivanje ovog sporazuma predstavlja nastavak uspešne saradnje Srbije i Nemačke u procesu reforme javne uprave i podrške procesu evropskih integracija.\n„Podrška SR Nemačke je od izuzetne važnosti za ostvarivanje vizije nove Strategije reforme javne uprave od 2020. do 2030. godine, a to je UPRAVA PO MERI SVIH NAS i cilja Ministarstva državne uprave i lokalne samouprave da Srbiju učini modernom državom, državom u kojoj su građani zadovoljni pruženim uslugama i koja je servis svakog građanina i čitave privrede“, poručila je Marija Obradović, ministar državne uprave i lokalne samouprave.\nAmbasador SR Nemačke u Srbiji Tomas Šib izjavio je nakon potpisivanja Sporazuma dva ministarstva i GIZ-a da je danas potpisani sporazum simbol trajne nemačke podrške Srbiji na putu ka EU. Posebnu ulogu pri tome imaju sasvim konkretne reforme u oblasti vladavine prava, kao i reforma javne uprave. Od moderne i efikasne javne uprave, koja je orijentisana na potrebe građana, korist imaju prvenstveno građani i građanke Srbije i domaća privreda, zaključio je Šib.\ngiz/MDULS/Ministarstvo za EI


Tači: Nepravedan odnos posledica nepriznavanja pet država EU\nPredsednik Kosova Hašim Tači ocenio da je za nepravedan odnos prema Kosovu u Strategiji EU krivo pet zemalja članica EU koje nisu priznale Kosovo.\n"Ovaj nepravedan odnos prema Kosovu je posledica nepriznavanja pet država članica EU, odnosno nesposobnosti EU da ima jedinstven stav o Kosovu", napisao je Tači na svom profilu na Fejsbuku.\nOn je rekao da Strategiju EU za Zapadni Balkan, koja je predstavljena juče u Strazburu, ocenjuje kao podsticaj reformama u državama regiona za učlanjene u EU.\n"Zato pozdravljam izradu strateškog dokumenta koji Kosovo tretira kao deo planova za proširenje EU. Međutim na žalost zbog poznatih političkih razloga ovaj dokument nije uspeo da predstavi perspektivu sveukupnog i ravnopravnog učlanjena svih zemalja regiona. Posebno ova Strategija nije uspela da predstavi jasnu perspektivu za učlanjene Kosova u EU", napisao je Tači.\nPrema njegovim rečima Kosovu preostaje da radi na uklanjanju političkih barijera za evrointegracije.\n"Mi treba da iskoristimo puni potencijal ove Strategije kako bi smo unapredili naš položaj na putu ka učlanjenu i kako bi okončali proces dijaloga sa Srbijom. Kosovo hitno treba da prevazidje stanje izolacije, ratifikujući sporazum o graničnoj liniji sa Crnom Gorom koja donosi ukidanje viza EU za građane Kosova", napisao je Tači.\n04.03.2021 Srpska lista se zahvalila biračima na podršci (237)\n04.03.2021 Predstavnici Srpske liste razgovarali sa Petkovićem u Raški (217)


Napisano 27 septembar 2011 .\nOčekuje se da Srbija do kraja godine u spoljno-trgovinskoj razmeni poljoprivredno-prehrambenih proizvoda ostvari suficit od 1,5 milijardi dolara, izjavio je danas pomoćnik ministra poljoprivrede i trgovine Miloš Milovanović.\nU spoljno-trgovinskoj razmeni poljoprivredno-prehrambenih proizvoda Srbije za sedam meseci 2011. zabeležen je suficit od 820 miliona dolara, kazao je Milovanović, podsećajući da je ukupan suficit prošle godine iznosio milijardu dolara.\nNaša očekivanja su, na osnovu do sada ostvarenog suficita i poznavanja dinamike trgovinskih dešavanja, da na kraju 2011. godine suficit bude do 1,5 milijardu dolara, rekao je Milovanović novinarima i napomenuo da izvoz poljoprivredno-prehrambenih proizvoda u proseku čini oko četvrtinu ukupnog izvoza Srbije.\nOn je ukazao da su, tradicionalno, vodeći proizvodi po vrednosti izvoza, maline, šećer, a u poslednje vreme i žitarice - pšenica, kukuruz.\n"Jedan od zadataka Ministarstava poljoprivrede i trgovine zajedno sa privatnim sektorom i finansijskim institucijama jeste da u prvih pet ili deset artikala bude uključeno što više proizvoda više faze prerade", rekao je Milovanović.\nMilovanović je ukazao da je neophodno ohrabriti i podstaći razvoj prehrambene industrije, kako bi veći deo vrednosti proizvoda ostao u našoj zemlji pre nego što bude izvezen.


Cenovnik oglasnog prostora na portalu Natura Online\nA) Oglasi-baneri na svim stranicama portala*:\nBaner 200x300 tačaka (desni deo stranice):\nCena mesečnog emitovanja 2.500 RSD (20 €)\nCena tromesečnog emitovanja 6.500 RSD (55 €)\nCena šestomesečnog emitovanja 10.000 RSD (90 €).\nBaner 200x600 tačaka (desni deo stranice):\nCena mesečnog emitovanja 3.000 RSD (25 €)\nCena tromesečnog emitovanja 7.50O RSD (65 €)\nCena šestomesečnog emitovanja 12.500 RSD (120 €)\nBaner 200x1000 tačaka (desni deo stranice):\nCena mesečnog emitovanja 4.000 RSD (35 €)\nCena tromesečnog emitovanja 8.50O RSD (80 €)\nCena šestomesečnog emitovanja 15.000 RSD (140 €)\nB) Veliki baner 790x450 tačaka (centralni deo na naslovnoj stranici, u vrhu):\nCena mesečnog emitovanja 6.000 RSD (50 €)\nCena tromesečnog emitovanja 12.000 RSD (110 €)\nCena šestomesečnog emitovanja 20.000 RSD (180 €)\nGotove banere primamo u .gif formatu (animirani) ili u .jpg formatu (statični), u navedenim dimenzijama. Ukoliko želite za Vas možemo uraditi atraktivan i dopadljiv baner. U zavisnosti od Vaših specifičnih zahteva, za izradu jednog banera treba dodatno izdvojiti od 600 do 1.600 RSD (5-15 €) .\nPozicioniranje, izgled, sadržaj i emitovanje banera dogovara se unapred i pojedinačno. Naknadne izmene sadržaja, veličine ili same pozicije banera, pošto je već postavljen na Portal, u plaćenom periodu, podrazumeva dodatne troškove za naručioca izmena.\nC) Redakcijska reportaža o Vašim proizvodima ili uslugama**:\nJedna integralna stranica na Naturi Online sa tekstom do najviše 24.000 karaktera (12 novinarskih šlajfni teksta) i do deset fotografija na istoj stranici.\nU cenu je uključeno moje idejno rešenje Vaše komercijalne reportaže i njena finalna realizacija.\nKao profesionalni novinar, fotoreporter i web master, a na osnovu Vaših specifičnih zahteva, napisaću i usaglasiti sa Vama tekst reportaže, obraditi i pripremiti za editovanje Vaše fotografije, a zatim postaviti i održavati stranicu na Portalu. Fotografisanje Vašeg objekta, delatnosti ili proizvoda dodatno se naplaćuje.\nPeriod objavljivanja reportaže\nJednom objavljena reportaža ostaje stalno na Naturi Online. Prva tri meseca ona će biti prisutna na naslovnoj stranici portala a potom premeštena u rubriku koja najviše odgovora sadržaju Vaše reklame. Međutim, ako želite, njeno vremensko emitovanje može se produžiti na naslovnoj strani ili ograničiti.\nDodatne izmene u reportaži (teksta ili fotografija) podrazumevaju prethodni dogovor i određenu nadoknadu.\nCena redakcijske reportaže\nOd konačnog obima i Vaših specifičnih zahteva zavisi i cena redakcijske reportaže koja može biti od 50 do 150 evra (dinarska protiv vrednost). Ukoliko je reč o maksimalnih 12 novinarskih šlajfni teksta sa deset fotografija cena takve reportaže iznosi 17.000 RSD (150 €).\nU ovu cenu su uključeni: moje idejno rešenje reportaže, pisanje samog teksta i njegova finalna realizacija, slanje teksta na Vašu autorizaciju, dodatna lektura i korektura teksta, postavljanje odobrenog i usaglašenog teksta na Naturu Online sa najviše deset Vaših autorskih fotografija i stalno održavanje reportaže na sajtu.\nU cenu nisu uključeni moje eventualno fotografisanje Vaših objekata, proizvoda ili uluga kao i mogući putni troškovi ovim povodom.\nKomercijalna reportaža se objavljuje na Portalu po izmirenju svih finansijskih obaveza naručioca reportaže.\nPočetak emitovanja banera, odnosno reportaže se međusobno usaglašava, odnosno najviše dan do dva po uplati celog iznosa nadoknade.\nNadoknada za baner ili komercijalnu reportažu može se platiti putem Postnet uputnice u svakoj pošti u Srbiji, odnosno uplatom na moj tekući-račun.\nNaručioci iz inostranstva ovu nadoknadu mogu platiti preko PayPal-a nakon prethodnog dogovora oko cene.\n* Cenovnik važi od 10. oktobra 2018. godine\n** Redakcijska reportaža je urednički napisan tekst iz kog čitalac, odnosno posetilac sajta, ne bi trebalo da prepozna da je reč o - plaćenom tekstu. Sadržaj takve reportaže trebalo bi zato da bude što više u skladu sa generalnom uređivačkom politikom Nature Online. Reč je, ustvari, o zakupu, od strane oglašivača, jedne cele stranice Nature Online, po sopstvenom nahođenju, uz određenu nadoknadu.\nZadržavam svoje uredničko pravo da uvredljive i nemoralne oglasne sadržaje, odnosno sve one koji propagiraju zakonom nedozvoljene radnje ili ideje ili koji svojom očiglednom neistinitošću mogu da dovedu u zabludu nekoga i time izazovu nekome štetu - odbijem bez obrazloženja.\nNatura Online (poslednja izmena 10.11.2018)


Tržišno rešenje: Saturday, April 23, 2011\nKinesko čudo, japanske "izgubljene dekade" i američka "duga depresija"\nJa ne samo da se slažem sa prethodnom Slavišinom procenom da Kinu čeka veliki ekonomski kolaps u neposrednoj budućnosti; ja štaviše, verujem da je i ovaj takozvani dosadašnji "bum bez presedana" bio značajnim delom naduvan i prividan. Jedini osnov da se veruje u priče o enormnom ekonomskom rastu su podaci o nominalnom GDPju i rastu novčane mase koji odlično koreliraju međusobno. Ali, nas zanima porast realnog bogatstva, ne nominalnnog – mangintuda koju bolje, mada ne savršeno, odražava kretanje realnog GDP-ja. Po većini procena i taj realni GDP je rastao vrtoglavo u Kini. Ja sam gotovo siguran da su te procene pogeršne, i to ne primarno zbog falisfikovanja podataka od strane kineske vlade. Neke skorašnje analize su, naime, pokazale da je preračunavanje pariteta kupovne moći u kineskom slučaju bilo pogrešno: po nalazima Svetske banke naprimer, standardne kalkulacije PPP su izostavljale sela i uvrštavale samo 11 vodećih gradova. Kad se korekcija prema paritetu ispravno izvrši uključivanjem siromašnijih krajeva, stvarni rast kineske privrede je gotovo upola manji od onog kojim se redovno barata (treba imati u vidu da su sve te korekcije uvek barem donekle proizvoljne i neprecizne). Ako je ovo tačno, a ja sam prilično sklon da verujem da jeste, kinesko privredno čudo, bar jednim delom se pokazuje samo kao makroekonomski privid. Veo statistike.\nObrnuta situacija je u Japanu. Tamo makroekonomski velovi prekrivaju stvarni napredak. Koliko god ekonomisti pevali hvalospeve Kini, toliko sažaljevaju jadni Japan i njegove dve "izgubljene dekade". Jedina osnova za to su podaci koji kažu da japanski nominalni GDP stagnirao prethodne dve dekade, zajedno sa novčanom masom (pošast "deflacije" koju treba izbeći po svaku cenu). Pokojni Milton Friedman je tvrdio da japanska vlada mora da štampa što više para ne bi li prekinula "deflatornu spiralu". "Eksperti" su saglasni da je Japan u čabru.\nAli kad se osvrnemo na stvarnu ekonomsku situaciju u Japanu sve katastrofičke priče postaju prilično sumnjive. Japan se zapravo odlično razvija, siromaštvo tamo ne raste, u odnosu na Tokijo ili Osaku Njujork i Čikago su selendre. Robe su zbog jakog jena u Japanu generalno jeftinije nego na Zapadu, običan čovek danas poseduje luksuze o kojima je mogao samo da sanja pre 20 godina. Posetilac koji bi došao u Japan posle 20 godina ne bi mogao da prepozna to mesto. Tamošnje stanovništvo je u proseku vrlo zadovoljno ekonomskom situacijom. Kako je to moguće ako Japan stagnira sve vreme?\nKad pogledate podatke o rastu stvarnog GDPja u Japanu vidite kako je moguće – realni GDP je rastao po stopi koja je u proseku bila nešto viša od stopa rasta evropskih zemalja a jedva nešto malo niža od one u SAD (koje su u tom periodu za standarde razvijenih zemalja imale vrlo dobar ekonomski rast). Kad poredimo sa Nemačkom i Francuskom recimo, japanski realni GDP je danas nepromenjen u odnosu na to gde je bio 1990-e godine. U odnosu na američki jedva je nešto niži. Jedina bitna razlika između Japana i ostalih visokorazvijenih zemalja je u tome što je porast novčane mase u Japanu bio znatno niži nego drugde, što je dalo znatno niže stope rasta nominalnog GDP-ja. Jednostavno, japanska centralna banka je usporila sa štampanjem para negde od početka 1990-ih. Ali je to malo šta promenilo u realnim terminima. Realni dohodak per capita se skoro duplirao između 1990e i 2010. Čudne neke "izgubljene dekade".\nOvo me podseća na jednu drugu jednako poznatu i jednako neslavnu epizodu iz ekonomske istorije. Naime, ekonomisti su dugo verovali da je period od 1873-1898 bio period takozvane "duge depresije" u Americi, period permanente stagnacije izazvane "nefleksibilnim" monetarnim režimom zlatnog standarda. Pogađate, jedini razlog za takvo uverenje je opet bilo to što su cene tokom ovog perioda padale i rast nominalnog GDP-ja bio vrlo nizak. Ipak, to je bio period neviđenog tehnološkog progresa i ekonomskog buma: telegraf i interkontinentalna železnica su dramatično snizili transportne troškove, čitav niz novih tehnološki naprednih industrija se pojavio koje su destkovale troškove i cene roba široke potrošnje, podižući neslućeno standard stanovništva. To je period od 25 godina najvećeg porasta proizvodnje u američkoj istoriji, udruženog sa najvećim padom cena u američkoj istoriji. To je era Standard Oila, Carnegie Steelea, period u kome stanovništvo stalno i dramatično raste, ljudi se sele u gradove, životni vek, broj kalorija i svi drugi pokazatelji blagostanja dramatično rastu. Ipak, ekonomisti su sve do skoro verovali da je to bila prva Velika Depresija, izazvana baukom deflacije.\nDanas naravno znamo (str.154-169) da je to budalaština, i čak i Friedman i Shwartz u svojoj Monetarnoj istoriji tvrde da su 1880e i 1890e bile najproduktvnije decenije u američkoj istoriji. Jedini razlog što je iko ikada bio zabrinut zbog "duge depresije" je što je ekonomska profesija odabrala da veruje Friedmanu teorertičaru, a ne Friedmanu istoričaru: Friedmanu koji uči da je monetarna stabilnost uslov ekonomskog rasta, a ne Freidmanu koji izveštava da je period velike monetarne "nestabilnosti" u 19 veku bio period najvećeg rasta. Danas više nema nikakve sumnje da je tradicionalna vera u "dugu depresiju" bila čist mit. Mislim da slična revizija bajke o japanskim "izgubljenim dekadama" sledi uskoro. Naravno, teško da će ta revizija pokazati da je period 1990-2010 bio najproduktvniji u japanskoj istoriji, ali će svakako pokazati da je bio jedan sasvim pristojan i uspešan period, ako izuzmemo neke nerazumne politike poput permanentnog Nju Dila i velikog zaduživanja. Ali, Japan nije po njima izuzetan u odnosu na druge razvijene zemlje, nego je deo opšteg trenda.\nDa bismo razumeli zašto Kina nije takvo čudo kako ekonomisti kažu, i zašto Japan nije takva katastrofa kao što oni kažu, treba da gledamo kroz veo makroekonomskog privida, kroz veo Friedmanove teorije o "monetarnoj stabilizaciji". Treba da sledimo Hajeka a ne Friedmana u razumevanju šta je to ekonomski rast i finansijska stabilnost i kako se oni postižu, a kako ugrožavaju. Hajek je svojevremeno rekao "glavna razlika između mene i Friedmana je u tome što on misli da je monetarna politika osnova svega, a ja ne verujem da se njome išta korisno može postići". Možemo dodati tome, razlika je i u tome da li verujete u magiju makroekonomskih agregata koje treba napumpati po svaku cenu (ukljućujući i štampanje para) ili u logiku stvarnih mikro-procesa koji sami kreiraju bogatstvo, i koje bilo kakva "makroekonomska politika" može samo da omete.\nat Saturday, April 23, 2011 posted by Ivan Jankovic 31 comments:\nKinesko čudo, japanske "izgubljene dekade" i ameri...


Šarović i Ljajić neće učestvovati na sastancima CEFTA-e - Klix.ba\nZamjenik predsjedavajućeg Vijeća ministara i ministar vanjske trgovine i ekonomskih odnosa BiH Mirko Šarović i potpredsjednik Vlade Republike Srbije i ministar trgovine, turizma i telekomunikacija Rasim Ljajić razgovarali su danas u Sarajevu o zajedničkim koracima koje će preduzeti povodom odluke Kosova o uvođenju sporne takse od 10 posto na sve vrste roba iz Bosne i Hercegovine i Srbije.\nŠarović i Ljajić su se tom prilikom saglasili da predstavnici BiH i Srbije ne učestvuju na sastancima radnih tijela CEFTA, koji će ove nedelje biti održani u Prištini, kao ni na ministarskom sastanku u okviru "CEFTA nedjelje", koji će takođe biti održan u Prištini 3. decembra.\nDvojica ministara su također uputili zajedničko pismo visokoj predstavnici EU za vanjske poslove i sigurnosnu politiku EU Federici Mogherini, komesaru EU za trgovinu Ceciliji Malmstrom, šefu UNMIK Zahiru Taninu, ministru za ekonomnske odnose i energetiku Njemačke Peteru Altmaieru i trgovinskom savjetniku u kabinetu predsjednika SAD Robertu Lajtnigeru, u kome su zahtijevali da se izvrši pritisak na Prištinu u cilju povlačenja sporne odluke o taksi.\nU pismu je navedeno da je odlukom Kosova dovedeno u pitanje dalje funkcionisanje CEFTA, kao i proklamovani principi stvaranja zajedničkog ekonomskog prostora na Zapadnom Balkanu.\n"Ukoliko se ispostavi da je tačna informacija da će na Kosovu biti onemogućena prodaja roba na čijim deklaracijama piše "Kosovo i Metohija" , "UNMNIK Kosovo“ ili "Rezolucija 1244“, Šarović i Ljajić su ocijenili da se u tom slučaju radi o daljoj radikalizaciji trgovinskih odnosa u regionu i da se na taj način institucije u Prištini same isključuju iz CEFTA", saopćeno je iz Ministartva vanjske trgovine i ekonomskih odnosa BiH.


Otvorena izložba Sugradjanke : Nadlanu.com\nOtvorena izložba Sugradjanke\nObjavljeno 24. apr 2012. / 16:10:02\nBEOGRAD, 24. aprila 2012. (Beta) - Izložba "Sugradjanke" otvorena je danas u holu Skupštine Beograda, a u posebno uredjenom prostoru u zgradi Starog dvora predstavljena su tri remek dela iz zbirke Narodnog muzeja.\nIzloženi su autoportret Nadežde Petrović, "Autoportret sa šeširom" Ljubice Cuce Sokić i "Mala Dubravka" Jovana Bijelića, a Skupština grada biće otvorena za posete svakog vikenda, najavili su organizatori.\nDirektorka Narodnog muzeja Tatjana Cvjetićanin rekla je da će ta ustanova do kraja godine prirediti još tri izložbe i predstaviti nastanak, razvoj, kulture, fenomene, kao i pojedince koji su učestvovali u oblikovanju današnjeg Beograda.\n"Izložba 'Sugradjanke' prvi je od četiri planirana poduhvata i istražuje načine na koji kulturno nasledje postaje važan deo identiteta Beograda i višestruku povezanost Narodnog muzeja sa gradom Beogradom", rekla je Cvjetićanin.\nOna je rekla da Narodni muzej poseduje najznačajnija svedočanstva za poznavanje i tumačenje arheologije i istorije umetnosti Srbije do sredine 20. veka, ali ta zbirka zbog obnove zgrade nije u celini pristupačna publici.


Francuska je u utorak upozorila Iran protiv poduzimanja bilo kakvih novih mjera koje bi mogle naškoditi njegovom nuklearnom sporazumu iz 2015. godine sa svjetskim silama. Za sada, Evropa neće pokretati mehanizam koji bi mogao dovesti do ponovnog nametanja UN-ovih sankcija Iranu.\nIran je u ponedeljak najavio da su prešli granicu od 300 kilograma nisko obogaćenog urana dozvoljenu sporazumom zvaničnog naziva ‘Zajednički sveobuhvatni plan djelovanja’ (JCPOA).\nMeđunarodna agencija za atomsku energiju potvrdila je ove navode.\nFrancuska, skupa s Britanijom i Njemačkom, pokušava da spasi sporazum nakon što se američki predsjednik Donald Trump povukao iz njega prošle godine i ponovo, prošlog mjeseca uveo dodatne sankcije Iranu.\nPariz je oprezno reagovao nakon jučerašnje potvrde Međunarodne agencije za atomsku energiju da je Teheran stvorio zalihe obogaćenog urana znatno više od onih predviđenih u sporazumu.\nPredsjednik Emmanuel Macron podsjetio je na “svoju predanost punom poštovanju nuklearnog sporazuma iz 2015. i zatražio je od Irana da bez odgađanja odustane od tih prekoračenja i da izbjegne sve nove mjere koji bi dovele u pitanje njegove obaveze na osnovu sporazuma”, navodi francusko predsjedništvo u saopćenju.\nTaj potez test je za evropsku diplomatiju nakon što su francuski, britanski i njemački zvaničnici obećali snažan diplomatski odgovor ukoliko Iran prekrši temeljne odredbe sporazumna.\nEvropljani, koji se protive Trumpovoj odluci da se povuče iz sporazuma, apelovali su na Iran da ostane unutar njegovih parametara.\nU saopćenju francuskog predsjedništva navodi se da će Macron poduzeti korake u narednim danima kako bi osigurao da Iran ispuni svoje obaveze i da nastavi uživati ekonomske povlastice predviđene sporazumom.


NovaEnergija.net » dunavski biznis forum dunavski biznis forum – NovaEnergija.net\nHome Tags Posts tagged with "dunavski biznis forum"\nNinamedia zvanični Lider konkurentnosti i održivog razvoja u regionu\nNinamedia, najveća domaća agencija za media monitoring, juče je na Dunavskom biznis forumu proglašena Liderom konkurentnosti i održivog razvoja u regionu.\nPriznanje koje je uručeno osnivaču Ninamedije Draganu Radiću dodeljuje se za ispunjavanje svih kriterijuma koji podrazumevaju takav razvoj kompanije koji raspoloživim resursima zadovoljava potrebe tržišta, raste i razvija se, ne ugrožavajući sredinu u kojoj posluje, čime se osigurava dugoročno postojanje kompanije i njenog okruženja, što je suštinski važno za celokupni društveni razvoj.\nOvogodišnji Dunavski biznis forum je četvrta međunarodna naučno-stručna konferencija čije su ključne teme ideja i realizacija Dunavske strategije, diplomatija u službi privrednog povezivanja i razvoja Dunavskog regiona, konkurentnost i održivi razvoj, preduzetništvo, značaj i uticaj medija u povezivanju.\nGovoreći o izazovima sa kojima se susreću preduzetnici u našem regionu, Dragan Radić je istakao problem razvoja kvaliteta proizvoda i podizanja nivou usluga na najviši svetski nivo u sredini gde su troškovi i ulaganja jednako visoki kao u zemljama EU, a povraćaji znatno niži.\n„Naš poslednji razvojni projekat podrazumevao je ulaganje u kupovinu i prilagođavanje nemačkih softvera čija je cena ista u Nemačkoj, SAD i Srbiji. Paralelno sa tim, udružili smo se sa jednom od najboljih svetskih kompanija za medijski monitoring digitala kako bismo razvili aplikaciju za praćenje i analizu celokupnog digitala u Srbiji i po prvi put na našem tržitu plasirali i android aplikaciju. Ako želite da pružite svetski kvalitet u našem regionu, ako želite da razvijate tržište i postavljate standarde kvaliteta što smoo kao lideri dužni da činimo, izuzetno je teško ostati konkurentan sa povraćajima koje imamo u našem regionu. Jedini način da se ovo prevaziđe jeste kroz saradnju i povezivanje.“\nNinamedia zvanični Lider konkurentnosti i održivog razvoja u regionu was last modified: October 9th, 2015 by Žikica Milošević\nOctober 9, 2015 0 comment


SAD i UN pozdravile hapšenje Hadžića – Informer\nSAD i UN pozdravile hapšenje Hadžića\nBijela kuća je pozdravila hapšenje haškog optuženika Gorana Hadžića, izražavajući nadu da će ono donijeti satisfakciju žrtvama zločina, njihovim porodicama i cijelom regionu.\n“Čestitamo predsedniku (Borisu) Tadiću i vladi Srbije što su se postarali da i posljednji optuženik Haškog tribunala koji je bio u bjekstvu bude izveden pred lice pravde”, navodi se u jučerašnjem saopštenju. Bijela kuća je izrazila nadu da će hapšenje Hadžića, koje je uslijedilo manje od dva mjeseca pošto je uhapšen Ratko Mladić, donijeti satisfakciju žrtvama zločina počinjenih u Hrvatskoj, njihovim porodicama i celom regionu, javio je AFP.\nU saopštenju se takođe ističe da jučerašnje hapšenje Hadžića predstavlja i opomenu za sve ljude širom svijeta koji su odgovorni za zločine da će i oni jednog dana biti izvedeni pred lice pravde.\nAmerička ambasadorka u Ujedinjenim nacijama Suzan Rajs ranije juče je rekla da hapšenje Hadžića predstavlja prekretnicu za Haški tribunal i šansu za ispunjenje pravde.\nUN pozdravile hapšenje Hadžića\nGeneralni sekretar Ujedinjenih nacija Ban Ki-mun pozdravio je hapšenje haškog optuženika Gorana Hadžića, ističući da je time poslata snažna poruka da oni koji se sumnjiče za zločine ne mogu da izbjegnu pravdu.\nBan je čestitao predsedniku Borisu Tadiću i srpskim vlastima na “vodstvu koje su pokazali kako bi se okončala nekažnjivost onih koji su optuženi za ozbiljna kršenja međunarodnog humanitarnog prava“, kazao je juče portparol generalnog sekretara UN Martin Nesirski.\nTomislavgrad: Iz garaže ukraden Džip\nBanja Luka: Zatražen pritvor za Adnana Boltića


Tag: Adrijana Hodžić - Radio Kontakt Plus\nTag: Adrijana Hodžić\nZamenica gradonačelnika opštine Severna Mitrovica, Adrijana Hodžić, čestitala je Međunarodni dan rada, istakavši da 1. Maj ne bi trebalo da bude jedini dan kada se govori o pravima radnika.\n"Negujući tradiciju i kulturu, običaje, jezik i pismo, čuvate lepotu svog bogatog nasleđa i dajete ga kao zalog za budućnost vaše dece", poručila je zamenica gradonačelnika opštine Severna Mitrovica, Adrijana Hodžić, u čestitki za Svetski dan Roma.\nZamenica gradonačelnika opštine Severne Mitrovice, Adrijana Hodžić, čestitala je danas građanima muslimanske veroispovesti i velikodostojnicima islamske zajednice početak meseca Ramazana, uz želju da simbolika ovog svetog meseca – praštanja i solidarnosti – bude put kojim će koračati svi građani.\nZamenica gradonačelnika opštine Severna Mitrovica, Adrijana Hodžić i predsednica opštine Gračanica, Ljiljana Šubarić, uputile su čestitke svim damama povodom 8. marta - Međunarodnog dana žena.\nNova šefica Misije Ujedinjenih nacija na Kosovu (UNMIK), Karolin Ziad, razgovarala je danas sa rukovodstvom Opštine Severna Mitrovica o izazovima sa kojim se suočava ta lokalna samouprava.\nLaptopovi za Srednju medicinsku školu, najavljena nova ulaganja\nOpština Severna Mitrovica je u protekle dve godine u rekonstrukciju i obnovu Srednje medicinske škole sa domom učenika uložila gotovo 300.000 evra. Danas su čelni ljudi lokalne samouprave obišli ovu školu, najavili nova ulaganja i uručili donaciju – četiri laptopa – poslanika u Narodnoj skupštini Republike Srbije koji su sa KiM-a. Medicinska škola ove godine slavi 75 godina postojanja.\n12:54, 25.02.2022 |\nSve je više građana koji se javljaju Privremenom organu opštine Kosovska Mitrovica i zahtevaju odštetu zbog ujeda pasa, usled čega je ova institucija pokrenula inicijativu za rešavanje problema pasa lutalica. Razgovara se o izgradnji azila, međutim, aktivisti za zaštitu životinja tvrde da to nije rešenje, već da bi trebalo da se postepeno rešava problem u kombinaciji sa sterilizacijom i kastracijom pasa, ali i uz poštovanje zakona. „Previše je toga nagomilano, jer problem nije rešavan 20 godina. Ništa ne može da se reši u toku noći, ali od nečega mora da se krene“, poručuju iz Udruženja za zaštitu životinja "Šapa".


Japanski jezik sve popularniji | Edukacija\nJapanski jezik sve popularniji\nZa Amerikance Srbija je “hladnoća i rat” 11/12\nDruga faza testiranja vakcine protiv kovida 29/08\n6 nerešenih misterija o Tutankamonu 26/11\nJapanski jezik moći će da se uči u četiri nove obrazovne institucije, a juče su času na Filološkom fakultetu u Beogradu prisustvovali ambasador Japana u Srbiji Masafumi Kuroki i Srđan Verbić, ministar prosvete, nauke i tehnološkog razvoja.\nAmbasador Kuroki je u obraćanju učenicima i predstavnicima škola izjavio da je srećan što vidi da sve više mladih uči japanski jezik, i ocenio da jezik nije samo sredstvo komunikacije, već doprinosi boljem razumevanju ljudi i nacija. On se posebno zahvalio kompaniji “Micubiši”, koja je podržala ovaj projekat, kao i Filološkom fakultetu.\n500 novih polaznika će učiti japanski jezik i o kulturi Japana, a ministar Verbić im je rekao da predstavljaju generaciju koja koristi svaku priliku da se obrazuje i da su time pokazali veliku odgovornost prema društvu i prema sebi samima. On je istakao i značaj jezika u svakodnevnoj komunikaciji i razumevanju kultura.\nPočetak prvog časa prošao je uz intoniranje japanske i srpske himne u izvođenju hora Osme beogradske gimnazije, gde se japanski jezik uči već nekoliko godina. Ovim je obeležen početak učenja japanskog jezika u beogradskim osnovnim školama “Filip Kljajić Fića” i “Vuk Karadžić”, u Zemunskoj gimnaziji u Beogradu, kao i gimnaziji “Jovan Jovanović Zmaj” u Novom Sadu.\nEvropski dan Dunava - 29. jun\nTAGS: japanski jezik u srbijiučenje japanskog jezikaučenje japanskog u srbiji


Prijepolje: Za asfaltiranje 200 miliona dinara — ZoomUe\nby branko · april 24, 2015\nPRIJEPOLJE – U opštini Prijepolje u toku su radovi na rekonstrukciji ulice Svetozara Markovića. Pored ove, planirani su radovi i na brojnim drugim seoskim i gradskim ulicama, a ove godine je iz opštinske kase za tu namenu izdvojeno oko 200 miliona dinara.\nUlica Svetozara Markovića koja se nalazi u samom centru grada jedna je od retkih koja nije rekonstruisana tokom priprema za MOSI koje su pre dve godine odrzane u Prijepolju. Obzirom da se ista nalazila u jako lošem stanju pa je samim tim bila ugrozena bezbednost kako učesnika u saobraćaju, tako i pešaka odlučeno je da se izvrši njena celokupna rekonstrukcija.\n„Ovo je važna saobraćajnica koja vodi od Gradske pijace do škole i zgrade gde se nalaze Centar za socijalni rad i acionalna služba za zapošljavanje. Iz opštinskog budžeta za ovu godinu predvideli smo negde oko 200 miliona dinara za putnu infrastrukturu“-rekao je za ZOOMUE član Opštinskog veća Esad Hodžić.\n„Situacija u kojoj se trenutno nalazi vodovodna mreža u ovoj ulici je u jako lošem stanju. Moramo izvršiti kompletnu rekonstrukciju vodovodne i kanalizacione mreže, nakon čega radnici nesmetano mogu izvesti asfaltne radove“-izjavio je za ZOOMUE portal direktor JKP „Lim“ Aziz Hadžifejzović.\nVrednost radova na rekonstrukciji ulice Svetozara Markovića iznosi oko milion i po dinara. Pored ove ulice najavljeno je asfaltiranje ulica koje vode prema Kučevu, Džurovu, Hrtima, Skokući, Slatini kao i popravka drugih seoskih puteva.\nby Marija Vranic · Published decembar 31, 2018\nby Marija Vranic · Published jul 18, 2018\nDo jeseni završetak fiskulturne sale na Zlatiboru\nNext story Prvomajski vikend u Čigoti\nPrevious story Vesnić na pol poziciji u Mađarskoj, Rudi Pešović treći (video)


CG MVP:Zakon eksluzivno pravo nacionalnog zakonodavca\nTanjug 7. marta 2020. 12:57\nPODGORICA – Ministarstvo spoljnih poslova Crne Gore u odgovoru portparolki ruskog resora za spoljne poslove, Marijii Zaharovoj, navelo da je nejasno kako bi Zakon o slobodi veroispovesti mogao da utiče na “globalno jedinstvo pravoslavnog svijeta”.\n“Zakon o slobodi veroispovesti, deo je svakog unutrašnjeg pravnog poretka i ekskluzivno pravo nacionalnog zakonodavstva svake nezavisne i slobodne države”, navodi se u reagovanju crnogorskog ministarstva spoljnih poslova na izjavu Zaharove da „ako crnogorsko rukovodstvo želi da nađe one koji se mešaju u njena unutrašnja pitanja, onda je potrebno da okrenu glavu za 180 stepeni i da pogledaju na sasvim drugu stranu“.\nZaharova je još rekla da donošenje Zakona o slobodi veroispovesti u Crnoj Gori ima „destruktivni uticaj na jedinstvo pravoslavnog sveta“.\nU saopštenju crnogorskog MVP se navodi da iako u ovoj oblasti ne postoje, kako kažu, tvrdi i jasno kodifikovani međunarodni standardi, Crna Gora je, bez obaveze da to učini, i ovaj Zakon pripremala, usaglasila i usvojila uz pomoć i konsultacije sa Venecijanskom komisijom.\nDakle, ističu, uz saglasnost najuglednijih evropskih i globalnih autoriteta kada je reč o ovim pitanjima.\n„Potpuno je stoga neobjašnjivo i krajnje neuverljivo kako bi usvajanje jednog zakona, identičnog ili vrlo sličnog sa bilo kojim zakonom ovog tipa u bilo kojoj sekularnoj demokratskoj državi, uz to donesenog na pomenuti način, u jednoj maloj državi na Zapadnom Balkanu, moglo imati ‘svetski značaj, ođek i uticaj na globalno jedinstvo pravoslavnog sveta’, kako se to tvrdi u izjavi portparolke ruskog MID-a“, navodi se u saopštenju MVP.\nZa crnogorski MVP je, kažu, još manje jasno kako je moguće da ovakve i slične izjave, u periodu pre i nakon usvajanja zakona, nisu mešanje u unutrašnja pitanja Crne Gore.\n“Glava Crne Gore zaista je okrenuta za 180 stepeni, ali ka vrednostima evropske i evroatlantske zajednice i to je, verovatno, suštinski razlog nerazumevanja”, navodi se u reagovanju Ministarstva spoljnih poslova na izjavu Zaharove, preneo je podgorički portal Analitika.


BusLogic Online prodaja karata predstavlja skup softverskih i hardverskih sistema koji omogućavaju prodaju karata na bilom kom mestu gde postoje neki minimalni uslovi za rad kao što su računar ili mobilni telefon. U BusLogic Online prodaji karata najzastupljeni je sistem Booking.\nBusLogic Booking sistemi su nastali zbog potrebe autobuskih prevoznika koji održavaju redovne i sezonske međunarodne linije koje zahtevaju neke posebne informacije o putnicima kao što su imena putnika, brojevi pasoša, ličnih karata i slično a uz to imaju i veliki broj prodajnih mesta za tu medjunarodnu liniju. Booking sistem se deli na dve kategorije: BusLogic Booking preko računara i BusLogic Android booking\nBusLogic Booking sa računara\nZa ovaj sistem su Vam potrebni samo internet, računar i običan štampač. Ovaj sistem nudi sve potrebne mogućnosti za prodaju karata koje trebaju jednoj prevozničkoj firmi i njenim saradnicima kao što su prodaja karata u jednom pravcu i povratnih karata, prodaja svih vrsta tarifiranih karata, pojedinačne i višestrukih rezervacije, detaljan pregled informacija o putnicima, broju slobodnih sedišta, zamena sedišta, zamena autobusa sa različitim brojem sedišta i još dosta drugih opcija i mogućnosti.\nBusLogic Android Booking (BLAB) - aplikacija je nastala na osnovu potreba prevoznika koji se bave prevozom putnika u međunarodnom saobraćaju, odnosno na međunarodnim linijama. BLAB može vršiti prodaju karata direktno u autobusu za sva slobodna mesta, prilikom čega se unose lični podaci putnika koji ostaju zabeleženi na centralnom serveru radi uvida ostalih učesnika u prodaji karata. Na ovaj nacin kompletan sistem je u takozvanom ONLINE režimu, čime se eliminiše mogućnost dupliranja prodatih mesta (sedišta) u vozilu.


Šampion dominantan, het-trik Darka Ristića\nČet, 20/04/2017 - 00:14\nEkonomac pokazao i dokazao kvalitet i zasluženo ušao u finale.\nUto, 18/04/2017 - 10:40\nU taboru Ekonomca sve je spremno za polufinalnu utakmicu Kupa Srbije u futsalu. Naime, žreb je hteo da šampion Srbije u svom prvom meču ove sezone, pred svojom publikom, u Kupu ugosti ekipu Kmf Nova Pazova. Četa Predraga Rajića je potpuno spremna a ciljevi kluba, odavno su postavljeni i uvek su oni najviši.\nEkonomac siguran protiv Milanovčana\nPon, 17/04/2017 - 08:56\nTeže nego što se očekivalo, Ekonomac je savladao komšije iz Gornjeg Milanovca. Gosti su došli da se bore za opstanak i da se nadigravaju, a prikazanim na terenu pokazali su da zaslužuju mesto u najvišem rangu.\nNovo, veliko priznanje našem Predsedniku na 34. Regionalnoj bankarskoj konferenciji\nSre, 12/04/2017 - 12:23\nPredsednik našeg kluba, Prof. dr Veroljub Dugalić, ponovo nas je obradovao i na 34.\nReprezentacija u baražu, sledi nastavak prvenstva\nSre, 12/04/2017 - 00:02\nReprezentacija Srbije ostvarila je cilj, nakon dve pobede na kvalifikacionom turniru u Poljskoj, protiv domaćina i Moldavije, uz poraz od Španije, izborila je baraž za prvenstvo Evrope koje se naredne godine održava u Sloveniji. U duelima gde smo bili favoriti, ta epitet je i potvdjen sjajnim partijama srpskih igrača.\nŽreb za 1/2 Kupa Srbije\nUto, 04/04/2017 - 07:59\nŽreb za polufinale Kupa Srbije u futsalu održan je u centru FSS u Staroj Pazovi. Nakon dva gostovanja u prethodna dva meča, kragujevačka publika imaće priliku da vidi igrače Ekonomca u Kup takmičenju u svom Jezeru, jer je žreb hteo da se koplja ukrste sa Novom Pazovom.\nTri boda u Novoj Pazovi\nSub, 01/04/2017 - 22:18\nDva dobra otvaranja, oba poluvremena, bila su dovoljna za siguran trijumf na ovom gostovanju. Dobro otvaranje prvog dela meča, krunisao je Vitalij Borisov, pa se nakon toga rasplamsala borba, sa šansama na obe strane. Sigurnom igrom u nastavku, Kragujevčani pregrmeli Pazovu i trijumfovali za tri nova boda.\nGostovanje u Novoj Pazovi\nČet, 30/03/2017 - 08:59\nKMF Ekonomac će u okviru XVIII kola gostovati u Novoj Pazovi u subotu, 01.aprila od 19 časova. Trener Ekonomca Rajić povešće najjaču postavu sa ciljem osvajanja tri boda pred pauzu od dve nedelje. Nakon ove utakmice slede obaveze reprezentacije vezane za kvalifikafioni turnir u Poljskoj pred prvenstvo Evrope koje će se naredne godine održati u Sloveniji.


Bojkot igrača i prvi poraz Jedinstva - Lokalni.rs\nFudbaleri Jedinstva zabeležili su prvi poraz ove sezone izgubivši utakmicu u Vlasotincu protiv Vlasine 3:0. Prema informacijama iz kluba, na teren danas nisu izašli mnogi standardni prvotimci Jedinstva -prvi golman Jokić, Tomić, Radovanović, Petković, Krkić, Crnojački, Pavlović, Radivojević, Projić.\nZbog nedavnih promena u upravi kluba, kao i još uvek nedefinisane finansijske situacije u klubu tj. neisplaćenih zarada, došlo je do nezadovoljstva dela tima paraćinskog Jedinstva. Ovi igrači prethodnih dana nisu trenirali i danas su odbili da igraju utakmicu. Kapiten zeleno-belih Petar Jokić demantovao je da su za ovakvu odluku bile presudne finansije:\nMi smo do sada igrali 4 meseca bez para pa nismo ni razmišljali o tome da ne igramo. Glavni problem je što je sa funkcije sportskog direktora sklonjen Duško Dukić, jer je on ovu celu priču i ekipu napravio, bio je tu za sve igrače 24h dnevno i rešavao sve probleme. Na kraju, kad smo prvi na tabeli i imamo ekipu za vrh tabele, on je sklonjen. To je velika nepravda, i to je jedini razlog zašto ne treniramo i ne igramo.\nodlučan je Jokić\nFK Jedinstvo se posle tri pobede i jednog poraza nalazi na četvrtoj poziciji tabele Srpske lige Istok. Za sada je nepoznato hoće li ovi igrači ubuduće igrati i kakva će biti reakcija uprave kluba. Da li je kriza u redovima zeleno-belih trenutnog karaktera, saznaćemo već naredne subote kada ih pred domaćom publikom očekuje meč protiv Sloge iz Leskovca.


Đoković i Čilić igraju u Mostaru? | TopTenis\nĐoković i Čilić igraju u Mostaru?\nNajbolji teniser sveta Novak Đoković i najbolji hrvatski teniser Marin Čilić odigraće u Mostaru egzibicioni meč u humanitarne svrhe, obj...\nPrema rečima direktora Teniskog kluba Mostar Ranka Primorca, na čijem terenu bi meč trebalo da bude odigran, Đoković i Čilić su pristali da odigraju meč u Mostaru i taj duel je načelno dogovoren.\n- Sada treba da se nađe termin koji bi odgovarao obojici, a bio bi pogodan za igranje takvog meča - rekao je Primorac, a prenosi Fonet.\nhumanitarni meč marin čilić mostar novak đoković\nTopTenis: Đoković i Čilić igraju u Mostaru?


EVERTON U KONTRA-RITMU: Anćeloti izjednačio neslavan rekord iz Reala | Novosti.RS\nPROŠLO je šest godina od kada je Karlo Anćeloti izgubio dve utakmice zaredom, a ta serija okončana je u nedelju, kada je njegov Everton poražen sa 2:1 od NJukasla u utakmici sedmog kola Premijer lige.\nPrethodno je italijanski stručnjak dva poraza vezao na klupi Reala u septembru 2014, kada su protiv MAdriđana slavili Real Sosijedad i Atletiko.\nKaramele su posle četiri pobede na startu Premijer lige ove sezone sada u mini-seriji od tri meča bez pobede i polako gube korak za gradskim rivalom i braniocem titule Liverpulom.\nGolove za NJukasl postogli su KAlum Vilson u 56. i u 84. minutu, a počasni pogodak za goste delo je Kalverta-Luina u poslenjim trenucima utakmice.\nOvim golom on se poravnao na čelu liste strelaca sa Sonom iz Totenhema.\nEverton je ostao drugi sa 13 bodova, ali sada ima samo dva više od 11. NJukasla.\nfudbal Karlo Anćeloti FK Everton Premijer liga\nDRAMA U PORODICI ANĆELOTI: Opljačkana kuća slavnog trenera, Karlova ćerka videla lopove sa fantomkama\nPRAVA drama se odigrala juče oko 18.35 kada je policija grada Liverpula dobila poziv da se desila pljačka u kući trenera Evertona Karla Anćelotija!\n13. 02. 2021. u 15:51\nEMOMTIVNA ISPOVEST "MALOG ACE": Zašto ga nisu želeli u timu, ko ga je čuvao kao dete i zašto je brat ispaštao zbog njegovog fudbala?\n21. 04. 2021. u 16:23\n16:23 EMOMTIVNA ISPOVEST "MALOG ACE": Zašto ga nisu želeli u timu, ko ga je čuvao kao dete i zašto je brat ispaštao zbog njegovog fudbala?\n50 STIŽE NOVČANA POMOĆ: Porodice će dobiti i do 800 evra


Umjesto provinicije Srbije, postali smo najrazvijenija zemlja Balkana - Infosvijet\nUmjesto provinicije Srbije, postali smo najrazvijenija zemlja Balkana\nOd admin\t na maj 20, 2018\nNovoizabrani predsjednik Crne Gore, Milo Đukanović, položio je zakletvu pred poslanicima Skupštine, čime je i zvanično stupio na funkciju šefa države.\n“Zaklinjem se svojom čašću na Ustavu Crne Gore da ću dužnost predsjednika Crne Gore obavljati savjesno i odgovorno za dobro svih građana naše domovine. Kao predsjednik države posvetiću se očuvanju nezavisnosti i suvereniteta Crne Gore i njenoj afirmaciji kao građanske, demokratske, ekološke i države socijalne pravde, zasnovane na vladavini prava”, rekao je Đukanović.\nOn je kazao da na dužnost predsjednika Crne Gore stupa sa osjećanjem izuzetne časti i odgovornosti.\n“Ponosan na ostvarenja savremene Crne Gore, kojima smo tokom dvije minule decenije preskočili vjekove. Nije uobičajena privilegija naći se poslije 20 godina na istom mjestu, u Vladinom domu na prijestonom Cetinju, istim povodom – preuzimajući dužnost Predsjednika Crne Gore. Posljednje godine 20. vijeka za Crnu Goru su bile početni period samostalnog formulisanja nacionalno odgovorne politike čija je vodilja bila osvajanje prava na izbor vlastite državne budućnosti. Jednostavnije – prava na slobodu savremene Crne Gore. U veoma otežanim uslovima, nakon što nije bilo šanse da se u mirnoj disoluciji ex-yu reguliše državni status, u ambijentu hegemonističkih pretenzija iz regiona, i pritisaka i otpora značajnog dijela domaće političke javnosti novoj državnoj politici Crne Gore. Takođe, u ambijentu podozrenja i razumljivog opreza međunarodne zajednice prema takvim promjenama na Balkanu imajući u vidu tradiciju njegove nestabilnosti. I nažalost ne samo tradiciju. Nego i tadašnje iskustvo vojnog sukoba jugoslovenske zajednice sa NATO savezom 1999. godine, čiji je akter protiv svoje volje bila i Crna Gora. Uprkos svemu, od tada do danas, vođena jasnom vizijom i nepokolebljivom odlučnošću, Crna Gora je sačuvala mir, izbjegla pogubne posljedice NATO bombardovanja; unaprijedila međunacionalnu i međuvjersku toleranciju; uspostavila ekonomsku održivost i ostvarila ubrzani ekonomski rast, čak i u periodu evropske ekonomske depresije; obnovila nezavisnost i stekla međunarodno priznanje na način koji predstavlja demokratski presedan u istoriji Balkana; i napokon ostvarila zavidan nivo društvenih reformi, što joj je obezbijedilo članstvo u NATO”, rekao je Đukanović.\nDodao je da od opcije “da budemo provincija proširene Srbije, koja nam se nudila kao alternativa na predsjedničkim izborima krajem 1997”, Crna Gora je postala “ekonomski i demokratski najrazvijenija zemlja na Zapadnom Balkanu”.\n“Vjerujem da se današnje generacije u Crnoj Gori mogu dičiti ovim uspjesima, koji, posebno imajući u vidu kratko i teško vrijeme u kom su ostvareni, ulaze u red najvećih crnogorskih istorijskih postignuća. Moj osjećaj časti i odgovornosti danas je utoliko veći što voljom građana postajem Predsjednik zemlje sa hiljadugodišnjom državnom tradicijom, na čijem su tronu bili izuzetni vladari iz četiri dinastije i državni uglednici iz perioda socijalističke izgradnje Crne Gore u Titovoj Jugoslaviji. Dolazim na mjesto onih koji su postavili temelje našem državnom i nacionalnom identitetu, multikulturalnosti, našem ugledu i međunarodnoj prepoznatljivosti. Moje dužno poštovanje i njima, svim znanim i neznanim junacima, žrtvama i mučenicima, svim graditeljima i njihovim djelima, svima koji su kroz istoriju stvarali i čuvali Crnu Goru i činili je boljom i naprednijom.\nIstakao je da nova Crna Gora, obavezana i prema precima i potomcima, nastavlja njihovo djelo.\n“Navršava se 140 godina od njenog prvog međunarodnog priznanja na Berlinskom kongresu, sto godina od bespravnih odluka Podgoričke skupštine kojima smo izgubili državu i nacionalno ime, i gotovo osam decenija od herojskog Trinaestojulskog ustanka. To su crnogorski istorijski graničnici, koji ostaju kao u kamen uklesane poruke i opomene svim budućim generacijama. Danas naša država budućnost gradi na savremenim antifašističkim temeljima. Dužni smo da je sačuvamo i učinimo mjestom boljeg života današnjih i budućih generacija. To neće biti lako u vremenu ubrzanih globalnih promjena i tehnološke revolucije, koji savremenu civilizaciju stavljaju pred sve brojnije nepoznanice i izazove. Prevashodno zbog složenog međunarodnog političkog i bezbjednosnog konteksta koji prijeti da bitno uspori, možda i sasvim ugrozi do juče izvjesnu i doglednu evropsku i evroatlantsku perspektivu našeg regiona”.\nĐukanović je istakao da se odnosi na globalnom planu danas mogu porediti sa “najkomplikovanijim etapama iz vremena Hladnog rata”.\n“Uslijed toga, ali i zbog svojih autentičnih problema, Evropskoj uniji je potrebna unutrašnja konsolidacija, koja, bilo to proklamovano ili ne, znači i preispitivanje vizije ujedinjenja. Ili, makar tempa i modela njenog daljeg ostvarivanja. Ove promjene bitno utiču na spoljnopolitičku i bezbjednosnu sliku Zapadnog Balkana. Kao da je danas u izvjesnoj mjeri zamagljena evropska budućnost našeg regiona, koja početkom novog vijeka i milenijuma nije bila upitna. Sva premišljanja i usporavanja, kao i nedostatak snažnijeg podsticaja društvima na Zapadnom Balkanu da usvajaju evropski sistem vrijednosti; sve tobožnje alternative tome, koje su se kroz istoriju pokazale kao negativno iskustvo, izazivaju konfuziju i kolebanja jednog dijela javnosti regiona koji, nažalost, predugo tavori u antievropskom političkom autizmu. Crna Gora je lekciju o značaju regionalne stabilnosti dodatno utvrdila u iskustvu devedesetih godina. Iako jedina ex-yu republika na čijoj teritoriji tada nije bilo rata, naš razvoj je bio zaustavljen, a naš život u potpunosti određen ratnim zbivanjima u okruženju. Zato je u našem fokusu regionalna stabilnost kao prevashodni uslov demokratskog i ekonomskog razvoja koji građanima zapadnobalkanskih društava treba da obezbijedi dostojanstven život i bolji standard”.\nĐukanović je naveo i da je vrijeme za razgovor o evropeizaciji Zapadnog Balkana, o razvoju koji zemlje ovog regiona treba da integriše u evropski sistem vrijednosti.\n“Zato nam ne trebaju obećanja o prijemu ni 2025, ni bilo koje druge godine. I bez takvih projekcija mi ćemo nastaviti sa najkvalitenijim i najbržim reformama stremeći boljem životu građana. Treba nam podrška na putu savladavanja jaza istorijski naslijeđene zaostalosti ovog evropskog regiona. Treba nam prije svega jasan i oročen plan izgradnje infrastrukture Zapadnog Balkana koja će integrisati sam region, i uz to učiniti dostupnijim tržište i društvo Evropske unije. Treba nam podrška u izgradnji institucija koje će unaprijediti vladavinu prava i podstaći svijest građana o važnosti demokratskog razvoja”.\nPrema njevovim riječima najvažniji zadatak vlasti u narednom periodu je stvaranje ambijenta za brže dostizanje evropskog kvaliteta života građana Crne Gore.\n“Prioritet u toj agendi mora biti kontinuirani, dinamični, ekonomski rast. Model koji se prvih 12 godina nezavisnosti dominantno zasnivao na uspjesima u sektoru usluga, uslijed tranzicionog sloma socrealistički strukturirane industrije, kao i na stranim investicijama, uslijed niskog nivoa domaće preduzetničke kulture mora biti svestranije sagledan i dorađen. Budućnost Crne Gore biće pouzdana i perspektivna ukoliko se osloni na širu disperziju privrednih kapaciteta, zasnovanih na realnim komparativnim prednostima ovog prostora, na savremenim tehnološkim dostignućima i kvalitetnom znanju novih generacija Crne Gore”, kazao je Đukanović.\nNaveo je i da put u bolju budućnost Crne Gore nužno vodi kroz izgradnju društva znanja.\n“To je polazna tačka dugoročno osmišljenog, sistemski konzistentnog modela društvenog razvoja. Zato država mora bez odlaganja temeljno preispitati sve aspekte obrazovnog sistema od dosadašnjih reformskih efekata na svim nivoima obrazovanja, preko odnosa obrazovnih institucija sa privredom, tržištem rada i društvom u cjelini, do društvenog statusa zaposlenih u obrazovanju. Ako je viši nivo savremenih specijalističkih znanja i vještina uslov bez kojeg ne možemo imati ni profitabilnu i izvozno uspješnu ekonomiju, ni efikasne i kompetentne državne institucije, time ni funkcionalnu i međunarodno prestižnu državu, onda se što prije moramo vratiti na izvorište problema. Dakle, i reafirmisati društveni ugled prosvetnih i naučnih radnika svim instrumentima koji državi stoje na raspolaganju”.\nĐukanović je kazao i da će mladi ljudi biti najvredniji kapital i komparativna prednost jedino ako se taj resurs oplemeni evropski konkurentnim znanjem.\n“Crnogorska ekonomija je dio evropskog tržišta, država je praktično već dio savremenog evropskog društva, te i mlada generacija mora biti spremna da svojim znanjem u predstojećem vremenu konkuriše ne samo u Podgorici, Baru i Bijelom Polju, nego i u Briselu, Parizu i Berlinu”.\nSa pozicije predsjednika Đukanović je rekao da će biti inicijativan prema drugim djelovima vlasti, ali i prema investitorima i biznisu u cjelini, da “spoznamo važnost brzog, zajedničkog i osmišljenog reagovanja, uključujući i generisanje donatorskih fondova koji bi mogli, posebno u prvo vrijeme, biti dragocjena potpora mladim ljudima sa najboljim predispozicijama da usvoje i transferišu potrebna znanja za razvoj naše države”.\n“Nova Crna Gora, usvajajući sistem evropskih vrijednosti mora snažiti svijest o svojoj državnoj posebnosti kroz sve oblasti života. Prije svega u kulturi, koja je čuvar i nosilac identiteta, u kojem se ogleda suština i karakter crnogorske istorije i crnogorskog postojanja. Kao i u sportu, kroz čije se vrhunske rezultate najbolje vidi državna prepoznatljivost. Kultura je dala grandiozna umjetnička djela, koja su trajna sinteza, iskaz bića našeg identiteta, bogatstvo i svojina svih generacija. To je autentična vrijednost koju Crna Gora unosi u Evropsku uniju. Ne može biti ni održive, ni demokratske, ni prosperitetne, ni evropske Crne Gore bez Crne Gore snažnog državnog identiteta. Imajući u vidu naše tegobno istorijsko iskustvo, neupitna potreba jačanja identifikacije građana sa Državom ne smije biti oslonjena samo na snagu patriotskih emocija. Potrebna je sveobuhvatna, interdisciplinarna, suptilna identitetska politika, svakako lišena i natruha provincijskog kulturnoidentitetskog inženjeringa”.\nĐukanović je istakao da je “nametnuti ili dobrovoljno prihvaćeni kompleks dotirane nacije” predugo paralisao realnu potrebu Crne Gore da definiše svoje nacionalne interese i da ih javno politički artikuliše, bez obzira na status članice neke od jugoslovenskih zajednica.\n“Ništa manje neravnomjerni regionalni razvoj dugo vremena podsticao je osjećanje nejednake pripadnosti Crnoj Gori različitih njenih djelova. A, posebno problem je predstavljalo veoma kasno formiranje obrazovnih, kulturnih i naučnih institucija i medijskih kuća. To se najbolje vidjelo kroz opominjuće iskustvo medijskih manipulacija i državnopolitičkog nesnalaženja kojima smo bili izloženi devedesetih godina u ranoj fazi jugoslovenske ratne krize. Ipak, najistrajniji i najopasniji faktor destrukcije u procesu snaženja crnogorskog nacionalnog i vjerskog identiteta predstavlja kontroverza vezana za crkveno pitanje pravoslavnih vjernika u Crnoj Gori. Kao inercija svih ovih okolnosti i danas su veoma živi politički i vjerski fanatizmi čija je misija otvoreno negiranje istorijskog i duhovnog bića Crnogoraca. Posljedice u vidu ukorijenjenih, ostrašćenih političkih i društvenih podjela i dalje su opterećujuće po stabilnost i dinamiku razvoja crnogorskog društva. Kao predsjednik Crne Gore biću izuzetno posvećen pronalaženju puta za savladavanje ovog teškog, naslijeđenog hendikepa našeg savremenog razvoja. I veoma aktivan u naporima da doprinesem prevladavanju podjela u Crnoj Gori na zdravoj platformi očuvanja i afirmacije crnogorske države, njenih nacionalnih interesa i evropskog razvoja, kao i homogenizaciji ljudskih potencijala našeg društva, u susret izazovima budućeg razvoja”, rekao je Đukanović.\nDodao je da će uložiti napore da objedini političke subjekte i civilni sektor, sve društvene snage oko državnog projekta moderne Crne Gore u okviru NATO i EU.\n“Svoj izbor smo napravili vođeni nacionalnim interesima. Očekujemo od svih, uključujući i tradicionalne prijatelje da to razumiju i da poštuju naše pravo na vlastiti izbor. Čvrsto sam uvjeren da sve zadatke i izazove možemo riješiti i pobijediti snaženjem institucija, izgradnjom društva vladavine prava i poštovanjem ljudskih prava i sloboda, uključujući i medijske slobode. U Crnoj Gori javna riječ je uvijek imala visoku cijenu. Nažalost, dostojanstvo riječi je obezvrijeđeno i u politici i u medijima do zabrinjavajućeg nivoa. Trebaće nam svima puno dobre volje da bi prevazišli postojeće stanje naraslog nepovjerenja. Moramo beskompromisno zaustaviti kriminal i korupciju i osigurati bezbjednost građana. U tom cilju radićemo na kvalitetnom i harmoničnom funkcionisanju svih grana vlasti. Vjerujem da sa mjesta predsjednika Crne Gore, zahvaljujući i dugom državnopolitičkom iskustvu mogu doprinijeti boljoj sinhronizaciji politika različitih djelova vlasti u cilju bržeg dostizanja vitalnih nacionalnih interesa”.\nĐukanović se zahvalio dosadašnjem predsjedniku Filipu Vujanoviću na “doprinosu koji je dao afirmaciji zemlje tokom obavljanja predsjedničke dužnosti”.\nSvečanoj sjednici u Valdinom domu na Cetinju osim poslanika prisustvovali su nekadašnji predsjednici Crne Gore, Skupštine i Vlade, državni funkcioneri i čelnici državnih institucija.\nSjednicu prisustvuju i članovi Vlade, vjerski velikodostojnici, članovi diplomatskog kora, nerezidentni ambasadori, vojni izaslanici odbrane i predstavnici međunarodnih organizacija.\nNa predsjedničkim izborima, održanim 15. marta, Đukanović je osvojio 53,9 odsto glasova.\nFunkciju će obavljati pet godina.\nUhapšen šumar koji je usmrtio šumokradicu na Palama\nŠta se krije iza sezonskih poslova u inostranstvu: Poslodavac ih držao…\nGradonačelnici Toronta i drugih kanadskih gradova obilježavaju 11.…\nCijeli svijet i dalje je u šoku! Brojna su pitanja o…\nPRAVI HEROJ Priča koja vraća vjeru u ljude: Senad dao…\nDonald Tramp najavio: Vakcina moguća prije novembarskih…


Ministar vanjskih poslova RF Lavrov optužio Zapad za „dvostruke standarde‟ - Russia Beyond Croatia\nMinistar vanjskih poslova RF Lavrov optužio Zapad za „dvostruke standarde‟\nMinistar vanjskih poslova Rusije Sergej Lavrov predbacio je SAD-u i nizu drugih država to što primjenjuju dvostruke standarde kad govore o predsjedničkim izborima u Siriji i Ukrajini, prenosi RIA Novosti.\nPrema ministrovim riječima, SAD ne želi priznati predsjedničke izbore u Siriji koji su predviđeni za 3. lipanj, budući da u toj državi nije formirana prijelazna vlada, no izbori za predsjednika u Ukrajini koji će se održati 25. svibnja bit će, prema mišljenju Washingtona, legitimni, bez obzira na to što ne postoji ustavna reforma.\n„Isti ti ljudi koji su rekli da će predsjednički izbori u Siriji bez ustavne reforme biti nezakoniti odobravaju danas legitimnost predsjedničkih izbora u Ukrajini bez ikakve ustavne reforme‟, rekao je Lavrov u intervjuu za televijskih kanal RT na engleskom jeziku.\nMinistar je istaknuo da ženevski sporazum i za Siriju i za Ukrajinu predviđa jednaki princip: isprva treba formirati prijelazni organ vlasti, koji će razraditi ustavnu reformu, a tek onda na temelju te reforme treba provesti sveopće izbore.\n„Ljudi koji su ostvarili prevrat i svrgnuli zakonitog predsjednika (u Ukrajini) govorili su da će se izbori za predsjednika održati 25. svibnja te da će ustavna reforma biti kasnije ostvarena. Zapad smatra da je to potpuno zakonito‟, istaknuo je Lavrov.


Prvi tiraž nakon zabrane 1945. godine: Hitlerov Mein Kampf rasprodat za nedelju dana!\nPrvo izdanje rasprodato je uprkos ceni od 59 evra, a neke kopije se već preprodaju na nemačkom sajtu "Amazon" za 386 evra, što je šest puta više od prvobitne cene\nVesti 11.01.2016. - 18:40h Autor: Tanjug\nPrvo izdanje knjige Adolfa Hitlera "Mein Kampf" (Moja borba) od 4.000 primeraka, koje se pojavilo u nemačkim knjižarama prvi put od Drugog svetskog rata, rasprodato je za manje od nedelju dana.\nKako prenosi Russia today, u knjižare je stiglo 15.000 poružbina unapred.\nPrvo izdanje rasprodato je uprkos ceni od 59 evra, a neke kopije se već preprodaju na nemačkom sajtu "Amazon" za 386 evra, što je šest puta više od prvobitne cene. Pored toga, Nemački Istorijski institut, koji je izdao knjigu, dobio je zahteve za prevođenje knjige na italijanski, francuski, nemački jezik.\nKnjiga nacističkog lidera smatrana je neuspehom kada je prvi put objavljena u dva toma 1925. i 1926. godine. Međutim, više od 5,2 miliona kopija prodato je u periodu od dolaska nacista na vlast 1933. godine do izbijanja Drugog svetskog rata 1939. godine.\nKnjiga je zabranjena nakon završetka rata, a nemačka južna pokrajina Bavarska, u čijem su vlasništu od 1945. bila autorska prava nad Hitlerovim političkim manifestom, dosad nije dozvoljavala ponovna štampanja knjige iz poštovanja prema žrtvama nacizma.\nOd 1. januara ove godine, međutim, ta knjiga postala je javno dobro. Novo, kritičko izdanje pod naslovom "Hitler, Mein Kampf. Kritičko izdanje" izdato je u dva toma sa približno 2.000 strana i oko 3.500 objašnjenja i komentara.\nHitler u knjizi "Mein Kampf", koju je napisao 1924. godine dok je bio u zatvoru u Bavarskoj, kombinuje elemente autobiografije sa stavovima o arijevskoj "rasnoj čistoti", mržnje prema Jevrejima i protivljenja komunizmu.\nAdolf HitlerMein KampfKnjiga


Završeno veliko fotografsko takmičenje „Tragom duše 2016“ – Visegradlive.com\nHome / BIH / Republika Srpska / Aktuelnosti RS / Završeno veliko fotografsko takmičenje „Tragom duše 2016“\n1. Septembra 2016.\tAktuelnosti RS 314 Views\nPrikupljanje fotografija prirodnih i kulturnih dobara Republike Srpske\nDanas je zvanično zatvoreno fotografsko takmičenje Tragom duše 2016 koje je po drugi put organizovano u Republici Srpskoj ove godine.\nU periodu od 1. jula do 31. avgusta, preko 80 učesnika je poslalo 2047 fotografija zaštićenih prirodnih i kulturnih dobara koja se nalaze na teritoriji Republike Srpske. Ovim su se fotografije nasljeđa Republike Srpske pridružile konceptu slobodnog znanja.\nU toku mjeseca septembra stručni žiri, sastavljen od relevantnih stručnjaka iz oblasti fotografije, arhitekture i masovnih komunikacija će odabrati 20 najljepših fotografija. Fotografije će biti predstavljene na svečanoj izložbi koja će se održati u Andrićgradu 24. septembra tekuće godine. Takođe, tom prilikom će biti proglašene pobjedničke fotografije, a autorima dodjeljene novčane nagrade. Ukupan nagradni fond iznosi 2.400,00 KM.\nU okviru projektnih aktivnosti realizovane su tri foto-ture i jedan uređivački maraton. Foto-ture su realizovane u opštinama Novo Goražde, Gacko i Sokolac.\nU okviru uređivačkog maratona kreirani su enciklopedijski članci o dobrima sa spiskova koji su upotpunjeni pristiglim fotografijama. Članci su postavljeni na Vikipediju na srpskom jeziku, ali, u narednom periodu, kroz projekte međunarodne saradnje, isti će biti prevedeni i na nekoliko drugih jezika i biti dostupni na drugim višejezičnim projektima. Projekat je relizovan pod pokroviteljstvom Vikimedijine Fondacije (Wikimedia Foundation), a u organizaciji Vikimedijine Zajednice Republike Srpske. Podršku projektu su pružili: Zavod za zaštitu kulturno-istorijskog i prirodnog nasljeđa Republike Srpske, Turistička organizacija Republike Srpske, Turistička organizacija Višegrada, Foto kino klub Trebinje, Opština Novo Goražde i Opština Sokolac. Značajan doprinos projektu kroz pomoć pri lociranju spomenika su pružile lokalne turističke organizacije iz svih gradova Republike Srpske.\nKratka izjava organizatora\nProjekat Tragom duše 2016 je, opet spajajući tradicionalno i savremeno, doprinio pozitivnoj promociji Republike Srpske i njenog nasljeđa na Internetu. Pored toga, zahvaljujući ovom projektu, jedan dio našeg nasljeđa je trajno sačuvan od zaborava. Takmičenje je prevazišlo sva očekivanja u pogledu broja prikupljenih fotografija i broja učesnika, što ga, kada se u obzir uzme i bogat nagradni fond postavlja na prvo mjesto u kategoriji ovakvih takmičenja ikada organizovanih u Republici Srpskoj.\nVlada Republike Srpske utvrdila je danas Prijedlog zakona o platama zaposlenih lica u javnim …


Vesti online / Vesti / Svet / Austrija preuzima predsedavanje EU: Šta Srbija može da očekuje?\nAustrija preuzima predsedavanje EU: Šta Srbija može da očekuje?\nAustrija od danas pa do kraja godine, preuzima predsedavanje Evropskom unijom, a treće po redu "vođenje" Unije pada u osetljivom trenutku, posebno zbog očekivanog završetka dogovora o Bregzitu i budžetu zajednice.\nIzrazio želju da se postigne napredak u pregovorima sa Srbijom, ali i da dođe do pomaka u dijalogu između Beograda i Prištine: Sebastijan Kurc\nPo treći put, nakon 1998. i 2006, Austrija će predsedavati EU, ovaj put pod motom "Evropa koja štiti", sa migracijama i pitanjima bezbednosti i konkurentnosti EU kao glavnim prioritetima, ali i s temom daljeg približavanja država Zapadnog Balkana EU.\n* Izbeglice razaraju EU\n* Situacija sa migrantima izmiče kontroli: Ako krene Nemačka - i Austrija će\n* Evropa mora biti snažnija!\nAustrija, koja se već duže angažuje oko regiona Zapadnog Balkana želi da zadrži fokus, koji je Bugarska tokom svog predsedavanja, usmerila na ovaj region.\nAustrija, kako je ranije najavljivao kancelar Sebastijan Kurc, želi da postigne dalji napredak u pristupnim pregovorima Srbije i Crne Gore, ali i približavanju drugih država regiona Uniji.\nU jednom ranijem intervjuu austrijskim medijima Kurc je izrazio i želju da tokom predsedavanja Austrije EU dođe i do značajnog pomaka u dijalogu Beograda i Prištine. Osim toga jedan od ciljeva zvaničnog Beča je i poboljšanje odnosa EU sa zemljama kao što su Rusija i Izrael.\nPredsedavanje Austrije, međutim, dolazi i u trenutku kad vlada veliko nejedinstvo EU. Zemlje poput Nemačke, Francuske i Luksemburga, kao i Španije su za snažnije jedinstvo u EU i evropska rešenja, zalažu se u politici prema izbeglicama za solidarnost sa zemljama koje su posebno pogođene migracijama.\nNa drugoj strani nalaze se zemlje, među kojima je i Austrija, koje su usmerene na "tanju i fokusiraniju EU".\nEU, kako je najavio austrijski kancelar, treba da se bavi velikim pitanjima, kao što je zaštita spoljnih granica ili spoljna politika, a da se povuče iz manjih pitanja koja treba da ostanu u nadležnosti nacioanlnih vlada, regiona i lokalnih vlasti.\nZa Austriju će veliki izazov biti postizanje dogovora o budžetu EU za period 2021 - 2027, jer i Beč zahteva da se ne podižu uplate državama koje su neto uplatioci kao što je Austrija, a zbog istupanja Velike Britaniej iz članstva.\nI Bregzit je velika tema sa kojom će se suočiti Austrija, pošto se ocekuje da se postigne dogovor do oktobra, kako bi proces ratifikacije bio završen do kraja marta iduće godine. Da li će se u tome uspeti za sada je neizvesno, jer je i glavni pregovarač EU Mišel Barnije nedavno u Beču izrazio zabrinutost da li će uopšte doći do sporazuma.\nInače prethodna dva predsedavanja Austrije EU bila su u vreme kriza - 1998. je u žiži interesovanja svetske javnosti bio pre svega kosovski konflikt, a 2006. je predsedavanje palo u vreme ustavne krize EU pošto su Francuzi i Holanđani odbili dogovor.\nTokom ovog predsedavanja predviđeno je oko 300 skupova u Austriji, među kojima i 13 neformalnih saveta. Troškovi predsedavanja se procenjuju na oko 43 miliona evra, a mediji spekulišu da bi mogli biti duplo veći.


18.5.2009 9:00 sala 2/I\nVerificiranje zapisnika 37. sjednice Zajedničke komisije;\nRazmatranje Prijedloga zakona o izmjenama i dopunama Zakona o odbrani BiH- prva komisijska faza (predlagač: Vijeće ministara BiH);\nRazmatranje Prijedloga zakona o izmjenama i dopunama Zakona o Državnoj agenciji za istrage i zaštitu - druga komisijska faza (predlagač: Vijeće ministara BiH);\nRazmatranje Prijedloga zakona o izmjenama i dopunama Zakona o Graničnoj policiji BiH- druga komisijska faza (predlagač: Vijeće ministara BiH);\nRazmatranje Programa tranzicije i zbrinjavanja otpuštenog personala Ministarstva odbrane BiH i Oružanih snaga BiH „Perspektiva“ (sačinilac: Ministarstvo odbrane BiH);\nRazmatranje Informacije o pripremi vježbe „Združeni napor 2009.“ Banja Luka (sačinilac: Ministarstvo odbrane BiH);\na) Informacija o stanju sigurnosti u BiH u 2008. godini s oznakom „INTERNO“ (sačinilac: Vijeće ministara BiH - obrađivač Ministarstvo sigurnosti BiH);\nRealiziranje Zaključaka sa 37. sjednice Zajedničke komisije za odbranu i sigurnost povodom događaja vezanog za nasilničko ponašanje u dvorištu Suda BiH 21.4.2009. (sačinilac: Ministarstvo pravde BiH, Ministarstvo sigurnosti BiH, VSTV);\nInformacija u vezi Inicijative Zajedničke komisije za odbranu i sigurnost BiH s 35. sjednice o pitanjima vezanim za granični prijelaz Klobuk-Zubci /Trebinje/ (sačinioci: Uprava za indirektno oprezivanje, Vijeće ministara BiH, Ministarstvo sigurnosti BiH, Granična policija BiH);\na) Dopis Ambasade IR Irana u BiH u vezi s djelovanjem terorističkе organizacijе;\nb) Informacija o održanom sastanku sa gospodinom Ali Nasser Sobhanipourom, zamjenikom ambasadora IR Iran, održanog 08. 05. 2009.\na) Informacija o održanom 70. NATO Rose Roth seminaru, Sarajevo, 19.-21.3.2009;\nb) Izvještaj sa parlamentarnog seminara „Vize i upravljanje granicama“, 31.3.-1.4.2009., Brisel;\ne) Poziv OSCE Misije u BiH za učešće na „Strateškom vojno-političkom seminaru“, 12.-16.10.2009., Sarajevo;\nf) Zamolba OSCE-a i Ministarstva sigurnosti BiH za organiziranjem prezentacije rada Zajedničke komisije za odbranu i sigurnost BiH učesnicima kursa u oblasti Sigurnosne politike BiH, 19.5.2009., Sarajevo.


Home » Forex » Kako najlakše zaraditi novac\nKada se pitamo kako najlakše zaraditi novac uglavnom ne mislimo na mesečna primanja na poslu iz redovnog zanimanja. Ali i kada se desi da ostanemo bez posla, što danas i nije retkost, opet je problem kako najlakše zaraditi novac. U svakom slučaju, kako najlakše zaraditi novac je pitanje koje zahteva neka alternativna rešenja. Postoji više načina da se ovakav problem reši, ali je malo onih koji mogu obezbediti i dobaru zaradu i lak način, odnosno posao koji ćemo raditi sa zadovoljstvom. To podrazumeva da radimo u struci, u okruženju koje nam prija i tome slično. Međutim, ako je prioritet problema kako najlakše zaraditi novac, manje se pažnje posvećije uslovima rada, pa se vrlo često pristaje na radno vreme koje je duže od zakonom predviđenog, na noćni rad i rad po smenama, vrlo često i rad na poslovima neadekvatnim profilu zaposlenog i druge uslove koji u zbiru dovode do raznih anomalija društvenog života ljudi.\nMeđutim, ako se pitanje – kako najlakše zaraditi novac postavlja misleći prevashodno na zaradu veće svote novca, koja ujedno obezbeđuje finansijsku i ekonomsku nezavisnost kao osnov očuvanja profesionalnog i ličnog integriteta, u tom slučaju rešavanje problema nezaposlenosti, a ujedno i obezbeđivanje mogućnosti za pristojnu zaradu novca može se postići samo u uslovima savremenog načina poslovanja. Savremeno poslovanje kao sinonim podrazumeva najsavremenije programe u sistemu rada, a jedan od takvih poslova je zasigurno Forex biznis, koji se svrastava u visoko profitabilne poslove svetskog ranga. Međutim, profitabilnost nije jedini motiv investiranja na Forex tržištu, već su i ostali poslovni motivi upravo sadržani u odličnim uslovima za rad, visokoprofesionalnom poslovnom okruženju i drugim kopmonentama koje se pordazumevaju u savremenim svetskim trendovima. Forex biznis je trgovanje na svetskom finansijskom tržištu, a trguje se valutama i ostalim investicionim instrumentima (akcije svetskih kompanija, plameniti metali, nafta i dr.) što obezbeđuje od pristojnih profita do velikih količina novca. Mogućnost zarade velikih suma novca u relativno kratkom vremenskom periodu, što zavisi od afiniteta i znanja trejdera, svakako je dobar primer za pronalaženje adekvatnog posla koji bi ujedno rešio problem – kako najlakše zaraditi novac. Da bi se započeo forex biznis potrebno je odabrati forex broker i uz podršku profesionalnog tima otpočeti sa investiranjem. Forex broker, pored administrativnih, komunikacijskih i sličnih usluga pruža kompleksnu savetodavnu ulogu (licencirani analitičari i stručni saradnici iz oblasti investicionog ulaganja), zatim organizuje razne edukativne programe (seminari i webinari), kao i sve druge potrebne konsultacije koje bi bile od pomoći u dilemi kako najlakše zaraditi novac. Osim toga, za investitore koji nemaju afiniteta prema forex trgovanju, ali bi svakako želeli da učestvuju u ovom profitabilnom biznisu, obezbeđuju su posebni računi (manage accounts), koji su vrsta upravljanih računa i posredstvom tima profesionalaca daju dobre rezultate na zadatku – kako najlakše zaraditi novac. U oba navedena slučaja, na samostalnim račinima ili posredstvom upravljanih računa, forex trgovanje je dobra prilika da se zaradi u svetu investicija koji je svakako dobar sinonim za način – kako najlakše zaraditi novac.\nSaznajte i šta raditi u Srbiji.


Mogherini: Napad na Vučića protivan duhu sjećanja na žrtve\nPredstavnica i potpredsjednica Evropske komisije Federica Mogherini povodom današnjeg napada na premijera Aleksandra Vučića u Srebrenici, koji se dogodio nakon komemoracije za 136 žrtava genocida, izjavila je da je to protivno duhu današnjeg sjećanja, prenosi Anadolu Agency (AA).\n„Činjenica da je premijer Srbije Aleksandar Vučić, koji je donio istorijsku odluku da prisustvuje komemoraciji 20. godišnjice genocida u Srebrenici, bio primoran da napusti komemoraciju, protivna je duhu današnjeg dana sjećanja.\nTo pokazuje da svi trebamo udvostručiti naše napore da prevaziđemo mržnju i istrajemo u pomirenju širom regiona Zapadnog Balkana i šire. Danas je dan za pomirenje, dostojanstvo i poštovanje. Evropska unija će nastaviti podržavati napore u tom pravcu. Očekujemo da vlasti Bosne i Hercegovine provedu punu istragu ovog incidenta“, saopštila je Mogherini.\nNastavljaju se pregovori o grčkoj dužničkoj krizi